###### J e g y z ő k ö n y v

**Készült:** a Karcag Városi Önkormányzat Képviselő-testületének **2018. május 24-én** megtartott nyílt üléséről(**2018/VII. ülés**)

**Az ülés helye:** Városháza 1. sz. tanácskozóterem (Karcag, Kossuth tér 1. sz.)

**Jelen vannak:** Dobos László polgármester, Gyurcsek János alpolgármester, Molnár Pál, Karcagi‑Nagy Zoltán, Szepesi Tibor, Pánti Ildikó, Andrási András, Lengyel János, Dr. Kovács László képviselők

Rózsa Sándor jegyző, Dr. Czap Enikő aljegyző, Dr. Bukács Annamária irodavezető, Szabóné Bóka Réka költségvetési csoportvezető, Kósáné Bene Hajnalka kistérségi csoportvezető, Nagyné Major Mária intézményi és civil kapcsolatok ügyintéző, Szabóné Fábián Éva humánpolitikai ügyintéző, Nyester Ferenc önkormányzati tanácsadó, Kun Csilla KTKT Szociális Szolgáltató Központ intézményvezetője, Gulyás Ferencné MIEO intézményvezető, Dr. Nagy-Molnár Miklós a Györffy István Nagykun Múzeum igazgatója, Nagyné Győri Sára Emma könyvvizsgáló, Andrási István Nagykun Víz- és Csatornamű Kft. ügyvezetője, Andrási Zoltán „Erőforrás” Kft. ügyvezetője, Lukács Tibor a KVG Kft. ügyvezetője, Balajti József a Nagykunsági Környezetvédelmi Kft. ügyvezetője, Megyesi Tibor a Nagykunsági Környezetvédelmi Kft. könyvvizsgálója, Polyik Zoltán a Karcag Kincse Rendezvényszervező Kft. ügyvezetője, Dr. Temesváry Tamás a Nagykunsági Környezetvédelmi Kft. Felügyelő Bizottságának elnöke, Karcag TV, FM Rádió, a lakosság részéről 8-10 fő, Donkó Gábor informatikus, Bene Julianna szervezési ügyintéző, Kompanekné Sánta Mária szervezési ügyintéző jegyzőkönyvvezető

**Távolmaradt:** Nagyné László Erzsébet, Dr. Kanász-Nagy László képviselők, Kovács Szilvia alpolgármester

**Dobos László polgármester:** Köszöntötte a képviselő-testület tagjait, a meghívottakat.

A jelenléti ív alapján megállapította, hogy 9 fő megjelent, az ülés határozatképes, s azt megnyitotta.

Indítványozta, hogy a Képviselő-testület a kiküldött meghívóban foglaltaknak megfelelően tárgyalja meg a napirendet.

**Dobos László polgármester:** Van-e további napirendi javaslat?

További napirendi javaslat nem hangzott el.

**Dobos László polgármester:** Ismertette a napirendet.

|  |  |
| --- | --- |
| **N a p i r e n d :** | **E l ő a d ó :** |
| 1. Beszámoló a Karcag Városi Önkormányzat 2017. évi költségvetésének végrehajtásáról | Dobos László polgármester |
| 1. Javaslat a Karcag Városi Önkormányzat 2017. évi maradványának felhasználásáról szóló rendelet-tervezetre | Dobos László polgármester |
| 1. Javaslat a Karcag Városi Önkormányzat Képviselő-testületének Szervezeti és Működési Szabályzatáról szóló 12/2014. (X.31.) önkormányzati rendelet módosítására | Dobos László polgármester |
| 1. Javaslat a Karcag Városi Önkormányzat tulajdonában lévő lakások és nem lakás céljára szolgáló helyiségek bérbeadásáról szóló 21/2013. (VI. 28.) önkormányzati rendelet módosítására | Rózsa Sándor jegyző |
| 1. Javaslat a személyes gondoskodást nyújtó szociális ellátások intézményi térítési díjának megállapításáról szóló 12/2017. (IX.28.) rendelet módosítására | Rózsa Sándor jegyző |
| 1. Javaslat a közösségi együttélés alapvető szabályairól és ezek elmulasztásának jogkövetkezményeiről szóló rendelet-tervezetre | Rózsa Sándor jegyző |
| 1. Javaslat a 2017. évi ellenőrzési jelentésre | Dobos László polgármester |
| 1. Javaslat az önkormányzat felügyelete alá tartozó költségvetési szervek éves ellenőrzési jelentései alapján készített éves összefoglaló ellenőrzési jelentésre | Dobos László polgármester |
| 1. Beszámoló a gyermekjóléti és gyermekvédelmi feladatok ellátásáról | Rózsa Sándor jegyző  Kun Csilla a KTKT-SZSZK vezetője |
| 1. Tájékoztató az Akácliget Fürdő 2018. évi nyári szezonkezdésre történő felkészüléséről | Andrási István ügyvezető |
| 1. Javaslat a Györffy István Nagykun Múzeum igazgatójának megbízására | Dobos László polgármester |
| 1. Javaslat a Karcag-tilalmasi Mezőgazdasági Korlátolt Felelősségű Társasággal kötendő a Társaság tulajdonában lévő kutak és vízhálózat bérletéről szóló megállapodásról, valamint a 99/2014. (IV.24.) "kt." sz. határozat és az azt módosító határozatok hatályon kívül helyezéséről szóló 93/2015. (IV.30.) "kt." sz. határozat módosítására | Dobos László polgármester |
| 1. Javaslat a Kátai Gábor Alapítvány támogatására | Dobos László polgármester |
| 1. Javaslat a Magyarországi Légimentésért Alapítvány támogatására | Dobos László polgármester |
| 1. Javaslat a MEDICOPTER Alapítvány támogatására | Dobos László polgármester |
| 1. Javaslat a Kisebbségekért - Pro Minoritate Alapítvány támogatására | Dobos László polgármester |
| 1. Javaslat az Eurázsiai Összefogásért Alapítvány támogatására | Dobos László polgármester |
| 1. Javaslat a „NYELVI LABORRAL A NYELVTANULÁSÉRT” alapítvány alapító okiratának módosítására | Dobos László polgármester |
| 1. Javaslat a Karcag Térségi Közszolgáltató Nonprofit Kft.-ben Karcag Városi Önkormányzatot, mint tagot képviselő személy meghatalmazására | Dobos László polgármester |
| 1. Javaslat a Karcag város belterületén működő, meglévő térfigyelőkamera rendszer bővítéséről szóló 73/2018. (III.29.) „kt” sz. határozat módosítására | Dobos László polgármester |
| 1. Jelentés a lejárt határidejű határozatok végrehajtásáról | Rózsa Sándor jegyző  Dr. Bukács Annamária irodavezető  Lukács Tibor ügyvezető  Balajti József ügyvezető |
| 1. Javaslat a Nagykun Víz-és Csatornamű Kft. 2017. évi egyszerűsített éves beszámolójának elfogadására | Andrási István ügyvezető |
| 1. Beszámoló a Nagykun Víz-és Csatornamű Kft. ügyvezetőjének 2017. évi tevékenységéről | Andrási István ügyvezető |
| 1. Beszámoló a Nagykun Víz-és Csatornamű Kft. Felügyelő Bizottságának 2017. évi tevékenységéről | Molnár Pál a FEB elnöke |
| 1. Javaslat a Karcagi "Erőforrás" Kft. 2017. évi egyszerűsített éves beszámolójának elfogadására | Andrási Zoltán ügyvezető |
| 1. Beszámoló a Karcagi "Erőforrás" Kft. ügyvezetőjének 2017. évi tevékenységéről | Andrási Zoltán ügyvezető |
| 1. Beszámoló a Karcagi "Erőforrás" Kft. Felügyelő Bizottságának 2017. évi tevékenységéről | Kovácsné Kerekes Katalin a FEB elnöke |
| 1. Javaslat a Karcagi VG Lakatosipari Gyártó, Szolgáltató és Kereskedelmi Korlátolt Felelősségű Társaság 2017. évi egyszerűsített éves beszámolójának elfogadására | Lukács Tibor ügyvezető |
| 1. Beszámoló a KVG Kft. ügyvezetőjének 2017. évi tevékenységéről | Lukács Tibor ügyvezető |
| 1. Beszámoló a KVG Kft. Felügyelő Bizottságának 2017. évi tevékenységéről | Karcagi-Nagy Zoltán a FEB elnöke |
| 1. Javaslat a Nagykunsági Környezetvédelmi Kft. 2017. évi egyszerűsített éves beszámolójának elfogadására | Balajti József ügyvezető |
| 1. Beszámoló a Nagykunsági Környezetvédelmi Kft. ügyvezetőjének 2017. évi tevékenységéről | Balajti József ügyvezető |
| 1. Beszámoló a Nagykunsági Környezetvédelmi Kft. Felügyelő Bizottságának 2017. évi tevékenységéről | Dr. Temesváry Tamás a FEB elnöke |
| 1. Javaslat a Karcag Kincse Rendezvényszervező Nonprofit Kft. 2017. évi egyszerűsített éves beszámolójának elfogadására | Polyik Zoltán ügyvezető |
| 1. Beszámoló a Karcag Kincse Rendezvényszervező Nonprofit Kft. ügyvezetőjének 2017. évi tevékenységéről | Polyik Zoltán ügyvezető |
| 1. Beszámoló a Karcag Kincse Rendezvényszervező Nonprofit Kft. Felügyelő Bizottságának 2017. évi tevékenységéről | Szepesi Tibor a FEB elnöke |
| 1. Javaslat a Karcag, Szivárvány u. 25/B. szám alatt található 6559 hrsz-ú ingatlan Balogh Béla részére történő értékesítésére | Dobos László polgármester |
| 1. Javaslat a Karcag belterületi 14/1 hrsz-ú ingatlanból 54 m2 nagyságú rész Körmendi Tibor részére történő bérbeadására | Dobos László polgármester |
| 1. Javaslat Karcag város jó tanulója, jó sportolója díj adományozására | Dobos László polgármester |
| Javaslat Karcag Város Egészségügyi és Szociális Szolgálatért Díj adományozására | Dobos László polgármester |
| 1. Javaslat a Karcag Városi Önkormányzat Polgármesterének 584-4/2018. számú határozata ellen Csombordi Istvánné 5300 Karcag, Kátai Gábor utca 52. szám alatti lakos által benyújtott fellebbezés elbírálására | Dobos László polgármester |
| 1. Javaslat a Karcag, Kertész József utca 2. szám alatt található 53 m2 alapterületű önkormányzati bérlakás Balog Zsigmond Imre részére történő bérbeadására | Dobos László polgármester |

Szavazásra tette fel a napirendet. Aki azzal egyetért, jelezze.

**A képviselő-testület döntése:** 9 igen szavazat, nemleges szavazat, tartózkodás nem volt

**147/2018. (V.24.) „kt.” sz. h a t á r o z a t**

**a Karcag Városi Önkormányzat Képviselő-testülete 2018. május 24-ei ülése napirendjének elfogadásáról**

A Karcag Városi Önkormányzat Képviselő-testülete az ismertetett napirendet

**e l f o g a d j a .**

Erről értesülnek:

1. Karcag Városi Önkormányzat Képviselő-testület tagjai, lakóhelyeiken
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal, Aljegyzői Iroda, helyben

***– Nagyné László Erzsébet képviselő asszony megérkezett –***

**Dobos László polgármester:** Javasolta, hogy a **22-42-ig terjedő napirendi pontokat – a Magyarország helyi önkormányzatairól szóló, 2011. évi CLXXXIX. törvény** (a továbbiakban: Mötv.) **46. § (2) bekezdés a) és c) pontja értelmében – zárt ülés** keretében tárgyalja meg a képviselő-testület.

Aki ezzel egyetért, kézfeltartással jelezze.

**A képviselő-testület döntése:** 10 igen szavazat, nemleges szavazat, tartózkodás nem volt.

**148/2018. (V.24.) „kt.” sz. h a t á r o z a t**

**zárt ülés megtartásáról**

A Karcag Városi Önkormányzat Képviselő-testülete **22-től 42-ig terjedő napirendi pontokat** – **a Magyarország helyi önkormányzatairól szóló, 2011. évi CLXXXIX. törvény 46. § (2) bekezdés a) és c) pontja értelmében** – **zárt ülés** keretében tárgyalja meg.

Erről értesülnek:

1. Karcag Városi Önkormányzat Képviselő-testület tagjai, lakóhelyeiken
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal, Aljegyzői Iroda, helyben

**Dobos László polgármester:** Kérte, hogy jegyző úr a két testületi ülés között történt **fontosabb események**ről adjon tájékoztatást.

**Rózsa Sándor jegyző:** Ismertette a két ülés között történt fontosabb eseményeket:

* **"Április 27-én** a Déryné Kulturális Központ néptánccsoportjai *„Kicsi szív”* című előadásukkal köszöntötték az édesanyákat. A rendezvényen jelen voltak Pánti Ildikó, Szepesi Tibor és Nagyné László Erzsébet képviselők.
* **Április 27-én** a Helyi esélyegyenlőségi fórumon Dobos László polgármester köszöntötte a megjelenteket. A fórumon részt vett Pánti Ildikó képviselő.
* **Április 29-én** a város önkormányzata ismét ingyenes májusfa osztással segítette elő a népi hagyomány fennmaradását. A szervező Szepesi Tibor képviselő volt.
* **Május 1-jén** kerültek megrendezésre a Karcagi Majális eseményei. A város vezetését Pánti Ildikó, Szepesi Tibor és Nagyné László Erzsébet képviselték a programokon.
* **Május 2-án** került sor Kovács Sándor országgyűlési képviselő megbízólevelének ünnepélyes átadására. Az ünnepségen az önkormányzat részéről jelen voltak Dobos László polgármester, Kovács Szilvia és Gyurcsek János alpolgármesterek, valamint Molnár Pál, Pánti Ildikó és Szepesi Tibor képviselők.
* **Május 3-án** a megyei tűzoltónapi ünnepségen Dobos László polgármester adta át Karcag Város Önkormányzatának Rendészeti díját Borsos Imre tűzoltó részére.
* **Május 4-én** a Karcagi Nagykun Református Gimnázium és Egészségügyi Szakgimnázium, valamint a Varró István Szakiskola, Szakközépiskola és Kollégium, **május 5-én** pediga Szentannai Sámuel Középiskola és Kollégium végzős diákjai búcsúztak iskolájuktól. A ballagási ünnepségeken Pánti Ildikó képviselte a város önkormányzatát.
* **Május 9-én** a Karcagi Zsidó Hitközség a *Ferenczi és Freud – Egy végzetes* *négyszög története* című színházi előadással emlékezett a holokauszt magyarországi áldozataira a Déryné Kulturális Központban. Az előadáson jelen volt Pánti Ildikó képviselő, Kovács Szilvia alpolgármester és Dobos László polgármester.
* **Május 10-én** a Redemptio Emléknapja alkalmából rendezett ünnepségen Dobos László polgármester és Gyurcsek János alpolgármester helyezett el koszorút a Jászkun Redemptio Emlékharangjánál. A megemlékezésen részt vettek Pánti Ildikó, Nagyné László Erzsébet és Molnár Pál képviselők.
* **Május 11-e és 18-a** között kerültek megrendezésre a Kováts Mihály Emléknapok programjai:
* **11-én** rendezték meg a Kováts Mihály Emlékünnepséget a Déryné Kulturális Központban. A Kováts Mihály emlékplakettet Dobos László polgármester adta át Bene Sándor részére huszár-hagyományőrző tevékenysége elismeréséül, majd a Kováts Mihály domborműnél koszorúzással emlékeztek a jelenlévők. Az önkormányzat nevében Dobos László polgármester és Gyurcsek János alpolgármester helyezett el koszorút.

Ezt követően a Györffy István Nagykun Múzeumban Somogyi Győző, Kossuth- és Magyar Örökség díjas grafikusművész *Száz magyar hős* című kiállítását ajánlotta Györfi Sándor, Kossuth- és Munkácsy-díjas szobrászművész az érdeklődők figyelmébe. A kiállítás 2018. július 7-ig látogatható. A programokon Molnár Pál, Pánti Ildikó és Szepesi Tibor képviselték az önkormányzatot.

* **12-én** a Kováts-os Gyermekekért Egyesület jótékonysági bált rendezett. A rendezvényen jelen voltak Pánti Ildikó és Karcagi Nagy Zoltán képviselők. A résztvevőket Dobos László polgármester köszöntötte.
* **14-én** „Az oktatás aktualitásai” című szakmai fórumra várták a pedagógusokat szintén a Déryné Kulturális Központba. A fórumon köszöntőt mondott Dobos László polgármester.

* **16-án** a Kováts Mihály Huszárbandérium felvonulását követően koszorúzási ünnepség keretében emlékeztek a hős katonára a Kováts Mihály Emlékhelynél. A megemlékezésen Pánti Ildikó képviselő vett részt az önkormányzat nevében.
* **Május 12-én** tartották az V. Nyugdíjas Művészeti Fesztivál megnyitóját az Akácliget fürdőben, ahol Pánti Ildikó mondott köszöntő beszédet.
* **Május 13-án**, a Katolikus Templomban, Ternyák Csaba egri érsek által celebrált bérmálkozáson Kovács Szilvia képviselte az önkormányzatot.
* **Május 15-én** Dr. Ötvös László bibliakutató lelkipásztorral Rideg István tanár úr beszélgetett Kasseli Biblia és Jelenések Könyve című legújabb köteteiről.
* **Május 16-án** rendezte meg az Életet az Éveknek Nyugdíjas Klub tavaszköszöntő bálját a Déryné Kulturális Központban.
* **Május 19-én** a Honvédelem Napja alkalmából Karcagi Nagykun Bajtársi Egyesület az Ifjúsági Ház falán lévő emléktáblánál helyezett el koszorút.
* **Május 23-án** tartották a soron következő városismereti sétát, melynek helyszíne a görögkeleti templom volt. A programon részt vett Pánti Ildikó képviselő.
* **Május 24-én** a Bűnmegelőzési Alapítvány kuratóriumi ülésén, a Karcagi Rendőrkapitányságon Kovács Szilvia alpolgármester képviselte a város önkormányzatát.

**Dobos László polgármester:** Kérdés, hozzászólás van-e?

Kérdés, hozzászólás nem hangzott el.

**Dobos László polgármester:** Javasolta a két testületi ülés között történt fontosabb eseményekről szóló tájékoztatás elfogadását. Aki egyetért, kézfeltartással jelezze.

**A képviselő-testület döntése:** 10 igen szavazat. Nemleges szavazat és tartózkodás nem volt.

**149/2018. (V.24.) „kt.” sz. h a t á r o z a t**

**a két testületi ülés között történt fontosabb eseményekről**

A Karcag Városi Önkormányzat Képviselő-testülete a két testületi ülés között történt fontosabb eseményekről szóló tájékoztatót **e l f o g a d j a .**

Erről értesülnek:

1. Karcag Városi Önkormányzat Képviselő-testület tagjai, lakóhelyeiken
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal, Aljegyzői Iroda, helyben

**Dobos László polgármester:** A napirendi pontok tárgyalása előtt köszöntötte **Szepesi Tibor képviselő urat,** a Déryné Kulturális, Turisztikai, Sport Központ és Könyvtár igazgatóját, aki az Emberi Erőforrások Minisztériuma által rendezett **Magyar Sport Napján,** Budapesten megtartott ünnepségen **–** a megyei diáksport szervezet felterjesztésére **–** **Miniszteri Elismerő Oklevélben részesült.**

A kitüntetéshez az önkormányzat nevében gratulált, további munkájához jó erőt, egészséget kívánt.

Felkérte, hogy legyen szíves kifáradni és az ajándékot átvenni!

***– Szepesi Tibor köszöntése, ajándék átadása –***

**Dobos László polgármester:** Köszöntötte továbbá **Kabai László urat,** aki a **Marad a remény című film alkotásáért** Budapesten a III. Magyar Speciális FüggetlenFilmszemlén**, a Legjobb Dokumentumfilm Különdíjban részesült.**

A rangos elismeréshez az önkormányzat nevében gratulált, további munkájához jó erőt, egészséget kívánt.

Felkérte, hogy legyen szíves kifáradni és az ajándékot átvenni!

***– Kabai László köszöntése, ajándék átadása –***

**Dobos László polgármester:** Köszöntötte a Karcagi Szakképzési Centrum Varró István Szakgimnáziuma, Szakközépiskolája és Kollégiuma tanulóját, **Kovács István**t, **aki** Budapesten a **Szakma Kiváló Tanulója Döntőjén az épület és szerkezetlakatos szakmában** **I. helyezést** **ért el**.

Felkészítő tanárai **Kiss László** és **Vincze Sándor** pedagógusok voltak.

A kimagasló eredményhez az önkormányzat nevében gratulált, további szép sikereket kívánt.

Felkérte, hogy mindannyian legyenek szívesek kifáradni, az ajándékot átvenni!

***– Kovács István, Kiss László és Vincze Sándor köszöntése, ajándékok átadása –***

**Dobos László polgármester:** Bejelentette, hogy a szabadságolási tervtől eltért, a két ülés között eltelt időszakban május 9-én vett ki szabadságot.

Ismertette, hogy napirend előtti kérdések feltevésére van lehetőség. A kérdések megválaszolására a napirendek megtárgyalását követően kerül sor.

Kérdés, hozzászólás van-e?

**Andrási András képviselő:** Több lakossági kérdés érkezett hozzá, hogy a város északi része felől igen erőteljes zene hallatszik. Olyan erős, hogy még az ablak is rezonál, több esetben előfordult és ez hajnal 3-ig eltartott. A mai napirend is foglalkozik a közösségi együttélés szabályaival és véleménye szerint ez a szabály vonatkozik a teljes karcagi lakosságra.

Kérte jelezzék, hogy később ennek szankciói lehetnek.

Szintén lakossági jelzés, de saját tapasztalata is, hogy a játszóterek különösen balesetveszélyesek. Például törött szeg áll ki a csúszdából, stb. Kérte, hogy minél hamarabb szüntessék meg ezeket a hibákat, mert gyermekekről van szó.

Magyarka lakosainak pedig ivóvíz problémái voltak, olyan koszos víz jött a csapból, hogy nemhogy ivásra, de semmire nem volt alkalmas. Szintén kérte polgármester urat, hogy segítsen, hogy az ott élő embereknek méltó életkörülményei legyenek.

**Dobos László polgármester:** Megköszönve a felvetéseket, elmondta, hogy jelezni fogják a hangoskodást megfelelő helyen.

Örömmel mondta, hogy rövidesen kezdődik a két játszótér felújítása az uniós követelményeknek megfelelően fog elkészülni, addig türelmet kért, viszont a fellelt hibákat haladéktalanul orvosolni fogják.

Az ivóvíz teljesen rendben van a külterületeken, hiszen oda kiszállítják a megfelelő mennyiségű és minőségű ivóvizet. A csapból jövő víz, nem ivásra, de háztartási vízként teljesen alkalmas.

**Lengyel János képviselő:** A mezőőrség munkáját az elmúlt ülésen is dicsérték a rendőrségi beszámolóval kapcsolatosan. A mezőőrök sajnos nincsenek eléggé megbecsülve. Sokszor kell nekik testi kényszert alkalmazniuk, minden évben falopásokat előznek meg. Nagyon fontos a munkájuk. Kérte polgármester urat, hogy jobban mutassák ki feléjük a megbecsülést. Ezek az emberek minimálbéren vannak, saját motorkerékpárral látják el a feladataikat. Amennyiben van rá lehetőség, biztosítsanak szolgálati motorkerékpárt a számukra.

A Pénzügyi, Fejlesztési és Mezőgazdasági Bizottság ülésén felmerült, hogy a Vadvirág parkolójában érdemes lenne egy térfigyelő kamerát feltenni. Minden nap 10-12 kamion áll bent a parkolóban, ezért javasolta, hogy a nem karcagiaktól parkoló díjat szedjenek. Sajnos az ott parkolók szemetelnek, használják az utat.

Hivatalos állásfoglalást kért polgármester úrtól, az óvodákban történt szalmonellafertőzésről. Hogy történt, ki a felelős?

**Dobos László polgármester:** Elmondta, hogy nem merné kijelenteni, hogy nincsenek megbecsülve a mezőőrök. Ezt valótlannak tartja, véleménye szerint ez nem igaz, a mezőőrök teljes mértékben meg vannak becsülve.

A Vadvirág parkolójával kapcsolatban elmondta, véleménye szerint komoly diszkrimináció lenne, hogy az egyik emberre vonatkozik, a másikra meg nem. Ez felháborodást keltene. Az viszont még mindig jobb, hogy ott parkolnak nem a város belterületén.

A szalmonellafertőzésről meg fogja tenni az állásfoglalást, amennyiben lesz megfelelő eredménye a vizsgálatnak. Az óvoda intézményvezetője azonnal értesítette, amikor már a gyanú felmerült. A megfelelő hatóságok végzik a munkájukat, amint lesz eredmény, természetesen tájékoztatja a képviselő-testületet.

**Molnár Pál képviselő:** Néhány üléssel ezelőtt felvetette, hogy a városban az útszéli fák lombozata annyira megnőtt, hogy sok esetben a forgalmat, a közszolgáltatásnál is akadályozza. Akkor ígéretet kapott arra, hogy a közterület-felügyelők ezt összeírják és május hónapban a Városgondnokság elkezdheti a fák gallyazását. Felhívta a figyelmet arra, hogy ez nagyon időszerű lenne. Előzzék meg a bajt, nehogy esetleg a rongálással kapcsolatban az önkormányzatot megkeressék.

A Lengyel képviselő úr felszólalásában hallható volt, hogy a mezőőrség nincs megbecsülve. Maximálisan egyetértett polgármester úrral, igen is meg vannak becsülve. Amikor a mezőőrök felvételre kerülnek, szerződést kötnek velük, akkor tisztában vannak azzal, hogy milyen bérezésük lesz. Az önkormányzat költségvetési pluszforrásból 11 %-os béremelést hajtott végre, amely csomagot a jobbikos képviselők nem fogadtak el. Az önkormányzat még néhány évvel ezelőtt egy terepjárót is vásárolt, amely nagyban segíti a mezőőrök munkáját. Sajnos jelenleg olyan pályázat nincs, amivel a mezőőrök munkájának elősegítésére szolgálna, de amennyiben lesz lehetőség mindenképp próbálkoznak.

A Vadvirág parkolója az egy illegálisan fenntartott parkoló, véleménye szerint a rendőrség felé meg kell tenni a lépéseket és azt a parkolót meg kell szüntetni.

**Dobos László polgármester:** A gallyazás feltérképezése megtörtént, kérte a hivatalt, hogy a Városgondnokság irányában indítsák el a munkálatok megkezdését.

Lengyel János képviselő úr nem szavazta meg azt a napirendi pontot, ami a város költségvetéséről szólt, amelyben komoly pénzösszeget különítettek el a béremelésre, így elfelejtette azt, hogy a mezőőrök is kaptak ebből juttatást.

**Szepesi Tibor képviselő:** Andrási András képviselő úr felvetésére reagált, mint a magyarkai körzet képviselője. Valóban Magyarkán egy komoly csőtörés volt, amit jeleztek a lakók, azonnal felvette a kapcsolatot a Városgondság igazgatójával, és minél hamarabb igyekeztek elhárítani a problémát. Úgy gondolja, hogy ezt a kis kellemetlenséget az ott lakók is túlélték, folyamatosan fog tisztulni a víz. Nem csak ebben, hanem másban is folyamatosan figyelemmel kísérik a magyarkai lakókat és odafigyelnek az igényeikre.

**Andrási András képviselő:** Megjegyezte, hogy azért nem szavazták meg a költségvetést, mert ők jóval magasabb összeget gondoltak béremelésre, mint amennyit hivatalosan terveztek.

A városban a Kisújszállási út felújítása folyamatban van, szépen alakul, bíznak abban, hogy a padka részek is meg lesznek csinálva, úgy ahogy az elvárható.

Akik közlekednek a városban, azok tapasztalják, hogy jó néhány olyan út van, aminek az állaga folyamatosan romlik, több olyan terület van ahol nagyon kátyús. Elkezdődtek a kátyúzási munkálatok. Reméli, hogy a javításnál az út feltöltése csak ideiglenes, mert azt egy eső, vagy a közlekedő autók nagyon hamar kivernek. Az utakat teljesen fel kellene újítani, mert ha hagyják, tovább fog romlani és többe kerül.

**Dobos László polgármester:** Azért nem igaz Andrási képviselő úr költségvetéssel kapcsolatos felszólalása, mert nem adtak be módosító indítványt.

A kátyúval kapcsolatban elmondta, hogy az időjárás nem tette lehetővé a kivágott részeknek a lefedését, a munkálatok ez miatt csúsznak. Másik probléma az anyagot szállító teherautó és sofőrje balesetet szenvedett. Jelenleg utánpótlásról kell gondoskodni, utána folytatják a munkálatokat.

**Dobos László polgármester:** További kérdés, hozzászólás van-e?

További kérdés, észrevétel nem hangzott el.

Rátértek a napirendek tárgyalására.

|  |  |
| --- | --- |
| **1. napirendi pont:** | Beszámoló a Karcag Városi Önkormányzat 2017. évi költségvetésének végrehajtásáról |

**Dobos László polgármester:** Érdeklődött, hogy mi volt a bizottság véleménye?

**Karcagi Nagy Zoltán képviselő, a Pénzügyi, Fejlesztési és Mezőgazdasági Bizottság elnöke:** 2017-ben a költségvetés rendben lezajlott és a költségek csökkentésére, a bevételek maximalizálása eredményeképpen az önkormányzat a fizetőképességét megtartotta. Természetesen az önként vállalt és kötelező feladataikat is a lehetőségekhez képest egyaránt teljesíteni tudták. A mindenkori biztonságos működés fenntartása mellett a fejlesztések is folytatódtak. A bizottság megtárgyalta a napirendet és a képviselő-testületnek elfogadásra ajánlja.

**Dobos László polgármester:** Nagyon szigorú költségvetést hajtottak végre 2017-ben. Köszönetet mondott Gyurcsek János alpolgármester úrnak és mindenkinek, aki a költségvetés irányításában közreműködött. Minden intézményvezetőnek köszönet jár, mert nagyon kemény és szoros pénzügyi feltételek mellett kellett végrehajtani a 2017-es évet.

Vitára bocsátotta a napirendet. Kérdés, hozzászólás van-e?

**Szepesi Tibor képviselő, a Költségvetési Intézmények Érdekegyeztető Fórumának elnöke:** A fórum mind a két költségvetési napirendet megtárgyalta, elfogadta és a képviselő-testületnek elfogadásra javasolja.

További kérdés, észrevétel nem hangzott el.

**Dobos László polgármester:** Javasolta az előterjesztés és a rendelet-tervezet elfogadását. Aki egyetért, kézfeltartással jelezze.

**A képviselő-testület döntése:** 8 igen, 2 nem szavazat. Tartózkodás nem volt.

**Karcag Városi Önkormányzat Képviselő-testületének**

**11/2018. (V.25. )önkormányzati rendelete**

**a Karcag Városi Önkormányzat 2017. évi költségvetésének végrehajtásáról**

A Karcag Városi Önkormányzat Képviselő-testülete az Alaptörvény 32. cikk (1) bekezdés f) pontjában meghatározott feladatkörében eljárva, az Alaptörvény 32. cikk (2) bekezdésében meghatározott eredeti jogalkotói hatáskörben az alábbi rendeletet alkotja:

**1. §** A Karcag Városi Önkormányzat 2017. évi költségvetési tervét eredményesen hajtotta végre, a tervezett költségvetési és finanszírozási bevételeit összesen 6.559.353.879,- Ft-ra, tervezett költségvetési és finanszírozási kiadásait pedig összesen 3.695.581.681,- Ft-ra teljesítette.

**2. §** A Karcag Városi Önkormányzat 2017. december 31-ei állapot szerinti konszolidált mérlegét, 18.862.873.550,- Ft mérlegfőösszeggel a rendelet 1. sz. mellékletében meghatározott részletezéssel hagyja jóvá.

**3. §** A Karcag Városi Önkormányzat 2017. évi konszolidált eredménykimutatását  ‑ 444.878.181,- Ft mérleg szerinti eredménnyel a rendelet 2. sz. mellékletében meghatározott részletezéssel hagyja jóvá.

**4. §** (1) A Karcag Városi Önkormányzat 2017. évi mérlegét 18.862.873.550,- Ft mérlegfőösszeggel a rendelet 3. sz. mellékletében meghatározott részletezéssel hagyja jóvá.

(2) Az (1) bekezdésben meghatározott mérleg vagyonkimutatását a rendelet 4. sz. melléklete tartalmazza.

**5. §** A Karcag Városi Önkormányzat 2017. évi maradványkimutatását 2.863.772.198,- Ft összes maradvánnyal a rendelet 5. sz. mellékletében meghatározott részletezéssel hagyja jóvá.

**6. §** (1) Az Önkormányzat és az irányítása alá tartozó költségvetési szervek összesített 2017. évi bevételének forrásonkénti teljesítését, annak részletezését a rendelet 6. sz. melléklete tartalmazza.

(2) Az Önkormányzat – költségvetési szervek nélküli – bevételeinek forrásonkénti alakulását a rendelet 7. sz. melléklete tartalmazza.

(3) A Karcag Városi Önkormányzat 2017. évi – költségvetési szervek nélküli – bevételeinek forrásonkénti részletes alakulását a 8. sz. melléklete tartalmazza.

(4) Az Önkormányzat irányítása alá tartozó költségvetési szervek bevételeinek költségvetési szervenkénti és forrásonkénti alakulását a rendelet 9. sz. melléklete tartalmazza.

**7. §** (1) Az Önkormányzat 2017. évi kiadásai teljesítésének kiemelt előirányzatonkénti részletezését a rendelet 10. sz. melléklete tartalmazza.

(2) Az (1) bekezdésben meghatározott kiadás teljesítésén belül az Önkormányzat feladatainak kiadásainak kötelező és önként vállalt feladatonkénti részletezését a rendelet 11. sz. melléklete tartalmazza.

(3) Az (1) bekezdésben meghatározott kiadás teljesítésén belül az Önkormányzat feladatainak kiadásainak feladatonkénti részletezését kiemelt előirányzatonkénti bontásban a rendelet 12. sz. melléklete tartalmazza.

(4) Az (1) bekezdésben meghatározott kiadás teljesítés összegén belül a költségvetési szervek teljesítésének összegét költségvetési szervenkénti részletezésben a rendelet 13. sz. melléklete tartalmazza.

(5) A Karcag Városi Önkormányzat irányítása alá tartozó költségvetési szervek 2017. évi létszámkeretének alakulása a rendelet 14. sz. mellékletében került rögzítésre.

(6) Karcag Városi Önkormányzat 2017. évi tartalékának alakulását a 15. sz. melléklet tartalmazza.

**8**. **§** A Karcag Városi Önkormányzat 2017. december 31-én fennálló kötelezettségeit, lejárat, hitelezők és eszközök szerinti bontásban a rendelet 16. sz. melléklete tartalmazza.

**9**. **§** A Karcag Városi Önkormányzat 2017. évben adott közvetett támogatásait jogcímenkénti bontásban a rendelet 17. sz. melléklete tartalmazza.

**10. §** A Karcag Városi Önkormányzat 2017. évi működési és felhalmozási bevételeinek és kiadásainak mérlegszerű kimutatását a rendelet 18. sz. melléklete tartalmazza.

**11.§** E rendelet a kihirdetését követő nap lép hatályba.

Karcag, 2018. május 17.

|  |  |
| --- | --- |
|  |  |
| **(: Dobos László :)** | **(: Rózsa Sándor :)** |
| polgármester | jegyző |

**ÁLTALÁNOS INDOKOLÁS**

Az államháztartásról szóló 2011. évi CXCV. törvény (a továbbiakban: Áht.) 87. § alapján a vagyonról és a költségvetés végrehajtásáról a számviteli jogszabályok szerinti éves költségvetési beszámolót, valamint az éves költségvetési beszámolók alapján évente, az elfogadott költségvetéssel összehasonlítható módon, az év utolsó napján érvényes szervezeti, besorolási rendnek megfelelő záró számadást (a továbbiakban: zárszámadás)kell készíteni.

Az Áht. 91. § (1) bekezdése szerint a helyi önkormányzat költségvetésének végrehajtására vonatkozó zárszámadási rendelet tervezetét a jegyző készíti elő és a polgármester terjeszti a képviselő-testület elé úgy, hogy az a képviselő-testület elé terjesztését követő harminc napon belül, de legkésőbb a költségvetési évet követő ötödik hónap utolsó napjáig hatályba lépjen.

A képviselő-testület a zárszámadásról rendeletet alkot.

**RÉSZLETES INDOKOLÁS**

**1. §-hoz**

A 2017. évi kiadási és a bevételi teljesítés összegéről rendelkezik.

**2. §-hoz**

A 2017. évi konszolidált mérleg főösszegéről rendelkezik.

**3. §-hoz**

A 2017. évi konszolidált eredménykimutatásban szereplő mérleg szerinti eredményről rendelkezik.

**4. §-hoz**

A 2017. évi mérleg főösszegéről rendelkezik.

**5. §-hoz**

A 2017. évi maradvány összegéről rendelkezik.

**6. §-hoz**

A 2017. évi bevételi teljesítésről rendelkezik Önkormányzat és költségvetési szervenkénti bontásban, kiemelt előirányzatonként, kötelező és önként vállalt feladatonként.

**7. §-hoz**

A 2017. évi kiadási teljesítésről rendelkezik Önkormányzat és költségvetési szervenkénti bontásban, kiemelt előirányzatonként, kötelező és önként vállalt feladatonként, továbbá a tartalékról és a foglalkoztatottak létszámáról rendelkezik.

**8. §-hoz**

A 2017. december 31-én fennálló Stabilitási törvény szerinti kötelezettségekről rendelkezik.

**9. §-hoz**

A 2017. évben nyújtott közvetett támogatásokról rendelkezik.

**10. §-hoz**

A 2017. évi költségvetési mérlegről rendelkezik.

**11. §-hoz**

A rendelet hatályba lépéséről rendelkezik.

**11/2018. (V.25.) önkormányzati rendelet melléklete e jegyzőkönyvhöz 1. sz. mellékletként csatolva**

|  |  |
| --- | --- |
| **2. napirendi pont:** | Javaslat a Karcag Városi Önkormányzat 2017. évi maradványának felhasználásáról szóló rendelet-tervezetre |

**Dobos László polgármester:** A pénzmaradvány összegének ismertetése után, megkérdezte a bizottság véleményét.

**Karcagi Nagy Zoltán képviselő, a Pénzügyi, Fejlesztési és Mezőgazdasági Bizottság elnöke:** A bizottság ezt a napirendi pontot is megtárgyalta, támogatta és a képviselő‑testületnek elfogadásra javasolja.

**Dobos László polgármester:** Kérdés, hozzászólás van-e?

Kérdés, észrevétel nem hangzott el.

**Dobos László polgármester:** Javasolta az előterjesztés és a rendelet-tervezet elfogadását. Aki egyetért, kézfeltartással jelezze.

**A képviselő-testület döntése:** 10 igen szavazat. Nemleges szavazat és tartózkodás nem volt.

Karcag Városi Önkormányzat Képviselő-testületének 12/2018. (V.25.) önkormányzati rendelete

Karcag Városi Önkormányzat 2017. évi költségvetési maradványának felhasználásáról

A Karcag Városi Önkormányzat Képviselő-testülete az Alaptörvény 32. cikk (1) bekezdés f) pontjában meghatározott feladatkörében eljárva, az Alaptörvény 32. cikk (2) bekezdésében meghatározott eredeti jogalkotói hatáskörében, az államháztartásról szóló 2011. évi CXCV. törvény 86. § (5) bekezdése, valamint az államháztartásról szóló törvény végrehajtásáról szóló 368/2011. (XII.31.) Korm. rendelet 149. § (1) bekezdése és 155. §-a alapján az alábbi rendeletet alkotja:

1. **§** Karcag Városi Önkormányzat 2017. évi összesített költségvetési maradványa a rendelet 1. sz. mellékleteként szereplő maradvány kimutatásban foglaltaknak megfelelően 2.863.772.198,- Ft.
2. **§** A Karcag Városi Önkormányzat vállalkozási tevékenységet 2017. évben nem folytatott, így vállalkozási maradványa nem képződött.
3. **§** (1) A költségvetési szerveket megillető költségvetési maradványok összegei a (2)-(7) bekezdésekben költségvetési szervenként és ezen belül feladatonként kötötten kerülnek meghatározásra.

(2) A Madarász Imre Egyesített Óvodánál képződött 3.678.426,- Ft összegű maradványból 3.678.426,- Ft feladatként meghatározva a következő:

* Nemzeti Tehetség Program pályázat támogatása 1.600.000,- Ft

„A hazai és a határon túli Tehetségsegítő Tanácsok, tehetségfejlesztő

szervezetek és közösségek támogatása” NTP-HTTSZ-17-0023 pályázat

(Dologi kiadások 1.600.000,- Ft)

- Közfoglalkoztatás előlegének maradványa 2.078.426,- Ft

(Személyi juttatás 1.893.782,- Ft, Munkaadót terhelő járulékok 184.644,- Ft)

A Madarász Imre Egyesített Óvodánál képződött 3.678.426,- Ft összegű maradványból a Karcag Városi Önkormányzat nem von el.

(3) A Déryné Kulturális, Turisztikai, Sport Központ és Könyvtárnál képződött 4.112.193,- Ft összegű maradványból 4.112.193,- Ft feladatként meghatározva a következő:

- Érdekeltségnövelő támogatás és önerő része 2.162.000,- Ft

(Felújítási kiadás)

- Közfoglalkoztatás előlegének maradványa 1.950.193,- Ft

(Személyi juttatás 1.776.941,- Ft, Munkaadót terhelő járulékok 173.252,- Ft)

A Déryné Kulturális, Turisztikai, Sport Központ és Könyvtárnál képződött maradványból a Karcag Városi Önkormányzat nem von el.

(4) A Györffy István Nagykun Múzeumnál képződött 713.784,- Ft összegű maradványból 713.784,- Ft feladatként meghatározva a következő:

Györffy István Nagykun Múzeum:

- 2017. december hónapban kifizetett személyi juttatások járulékai 84.470,- Ft

(Munkaadót terhelő járulékok)

- Közfoglalkoztatás előlegének maradványa 180.996,- Ft

(Személyi juttatás 164.917,- Ft, Munkaadót terhelő járulékok 16.079,- Ft)

- Tárgyévi és következő évi végleges kötelezettségvállalás

Cél szerinti felhasználására (Dologi kiadás) 281.795,- Ft

A Györffy István Nagykun Múzeum, Múzeumnál képződött 547.261,- Ft összegű maradványból a Karcag Városi Önkormányzat nem von el.

Karcagi Hírmondó:

- 2017. december hónapban kifizetett személyi juttatások járulékai 44.400,- Ft

(Munkaadót terhelő járulékok)

- Tárgyévi és következő évi végleges kötelezettségvállalás

Cél szerinti felhasználására (Dologi kiadás) 122.123,- Ft

A Györffy István Nagykun Múzeum, Karcagi Hírmondónál képződött 166.523,- Ft összegű maradványból a Karcag Városi Önkormányzat nem von el.

(5) A Városi Önkormányzat Városgondnokságánál képződött 159.237.688,- Ft összegű maradványból 158.930.171,- Ft feladatként meghatározva a következő:

- TOP-1.1.1-15-JN1-2016-00011 pályázat támogatása 114.167.900,- Ft

(Felújítási kiadás)

- Tárgyévi és következő évi végleges kötelezettségvállalás

Cél szerinti felhasználására (Dologi kiadás) 2.535.167,- Ft

- Közfoglalkoztatás (START munkaprogram előlegének maradványa 42.227.104,- Ft

(Személyi juttatás 38.475.721,- Ft, Munkaadót terhelő járulékok 3.751.383,- Ft)

A Városi Önkormányzat Városgondnokságánál képződött 159.237.688,- Ft összegű maradványból a Karcag Városi Önkormányzat 307.517,- Ft-ot von el, mely a Munkáltatói kölcsön alszámla egyenlege. Az elvonás összege a Karcag Városi Önkormányzatnál céltartalékba kerül.

(6) A Karcagi Polgármesteri Hivatalnál képződött 1.152.236,- Ft összegű maradványból 1.152.236,- Ft feladatként meghatározva a következő:

- Tárgyévi és következő évi végleges kötelezettségvállalás

(Dologi kiadás) 53.236,- Ft

* 2017. évi áfa befizetés 61.000,- Ft

(Dologi kiadás)

* 2017. IV. negyedévi rehabilitációs hozzájárulás 1.005.000,- Ft

(Munkaadót terhelő járulékok)

* 2017. IV. negyedévi cégautóadó 33.000,- Ft

(Dologi kiadás)

A Karcagi Polgármesteri Hivatalnál képződött 1.152.236,- Ft összegű maradványból a Karcag Városi Önkormányzat nem von el.

(7) A Karcag Városi Önkormányzatnál képződött 2.694.877.871,- Ft összegű, valamint a költségvetési szervektől a (2)–(6) bekezdésekben meghatározott elvonásra került összesen 307.517,- Ft maradványból összesen 2.695.185.388,- feladatként meghatározva a következő:

- 2013-2017. évek rendszerfüggő elemek bérleti díjának víziközmű

fejlesztés céljára történő elkülönítése 164.375.993,- Ft

Cél szerinti felhasználására (Céltartalék)

- Elkülönített Környezetvédelmi Alap 12.148.581,- Ft

Cél szerinti felhasználására (Céltartalék)

- Munkáltatói kölcsön számla egyenlege 12.745.668,- Ft

(Céltartalék)

- Munkáltatói kölcsön számla elvonásra kerülő VG egyenlege 307.517,- Ft

(Céltartalék)

- December havi áfa befizetési kötelezettség 8.677.000,- Ft

Cél szerinti felhasználására (Dologi kiadás)

- 2017. IV. negyedévi cégautóadó 33.000,- Ft

Cél szerinti felhasználására (Dologi kiadás)

- Tárgyévi és következő évi végleges kötelezettségvállalás 17.539.448,- Ft

Cél szerinti felhasználására (Dologi kiadás)

- Helyi autóbusz közlekedési közszolgáltatásra 5.064.352,- Ft

Cél szerinti felhasználására (Egyéb működési célú kiadás)

- KÖFOP-1.2.1-VEKOP-16 Csatlakozási konstrukció az önkormányzati

ASP rendszer országos kiépítéséhez pályázat forrása 6.840.001,- Ft

Cél szerinti felhasználására (Beruházási kiadás)

- KEHOP 3.2.1-15-2017-00023 Komplex hulladékgazdálkodás

pályázat forrása 838.906.063,- Ft

Cél szerinti felhasználására (Beruházási kiadás)

- TOP-3.1.1-15 Kerékpárút hálózat kiépítése pályázat forrása 488.130.072,- Ft

Cél szerinti felhasználására (Dologi kiadás 24.782.235,- Ft,

Beruházási kiadás 369.170.744,- Ft, Céltartalék 94.177.093,- Ft)

- TOP-5.1.2-15 Helyi foglalkoztatási együttműködések megvalósítása

a Karcagi Járásban pályázat forrása 49.257.959,- Ft

Cél szerinti felhasználására (Személyi juttatás 2.640.000,- Ft,

Munkaadót terhelő járulékok 514.800,- Ft, Dologi kiadások

22.157.374,- Ft, Céltartalék 23.945.785,- Ft)

- TOP-3.2.1-15 Városháza, Déryné energetikai fejlesztése pályázat 211.300.368,- Ft

Cél szerinti felhasználására (Dologi kiadások 9.978.697,- Ft,

Felújítási kiadás 198.912.573,- Ft, Céltartalék 2.409.098,- Ft)

- A 2015. évi Milánói Világkiállítás magyar pavilonjának elhelyezése 255.626.489,- Ft

Cél szerinti felhasználására (Dologi kiadások 15.389.860,- Ft,

Beruházási kiadás 39.536.370,- Ft, Céltartalék 200.700.259,- Ft)

- TOP-1.2.1-15 Karcagi Turisztikai attrakciók fejlesztése pályázat 195.090.904,- Ft

Cél szerinti felhasználására (Dologi kiadások 6.294.847,- Ft,

Felújítási kiadás 84.058.448,- Ft, Céltartalék 104.737.609,- Ft)

- TOP-2.1.2-15 Zöld város kialakítása pályázat 120.147.577,- Ft

Cél szerinti felhasználására (Dologi kiadások 7.212.950,- Ft,

Felújítási kiadás 112.934.627,- Ft)

- TOP-1.4.1-15 Zöldfa úti Óvoda korszerűsítése pályázat 195.201.707,- Ft

Cél szerinti felhasználására (Dologi kiadások 3.651.499,- Ft,

Felújítási kiadás 187.820.000,- Ft, Céltartalék 3.730.208,- Ft)

- 2018. évi támogatások megelőlegezése 58.439.181,- Ft

Cél szerinti felhasználására (Finanszírozási kiadás)

- 2017. évi állami támogatás visszafizetése 943.400,- Ft

Cél szerinti felhasználására (Egyéb működési célú kiadás)

- TOP-1.2.1-15 Karcagi Turisztikai attrakciók fejlesztése pályázatra

kiadott előleg 717.165,- Ft

(Dologi kiadások)

- TOP-1.4.1-15 Zöldfa úti Óvoda korszerűsítése pályázatra

kiadott előleg 779.528,- Ft

(Dologi kiadások)

- TOP-3.2.1-15 Városháza, Déryné energetikai fejlesztése pályázatra

kiadott előleg 967.478,- Ft

(Dologi kiadások)

- TOP-2.1.2-15 Zöld város kialakítása pályázatra

kiadott előleg 549.567,- Ft

(Dologi kiadások)

* TOP-3.1.1-15 Kerékpárút hálózat kiépítése pályázatra

kiadott előleg 5.430.500,- Ft

(Dologi kiadások 1.930.500,- Ft, Beruházási kiadás 3.500.000,- Ft)

- A 2015. évi Milánói Világkiállítás magyar pavilonjának elhelyezésére

kiadott előleg 26.734.000,- Ft

(Dologi kiadások 5.980.000,- Ft, Beruházás 20.754.000,- Ft)

- TOP-5.1.2-15 Helyi foglalkoztatási együttműködések megvalósítása

a Karcagi Járásban pályázatra kiadott előleg 419.291,- Ft

(Dologi kiadások)

- Sportcsarnok felújításra kiadott előleg 18.534.579,- Ft

(Felújítási kiadás)

- VP6-7.2.1-7.4.1.3-17 Piac fejlesztés pályázatra kiadott előleg 278.000,- Ft

(Beruházási kiadás)

1. **§** A rendelet végrehajtásáról az Önkormányzat 2018. évi költségvetésének végrehajtásáról szóló zárszámadási rendelet keretében kell számot adni.
2. **§** E rendelet a kihirdetést követő nap lép hatályba.

Karcag, 2018. május 17.

|  |  |
| --- | --- |
|  |  |
| **(: Dobos László :)** | **(: Rózsa Sándor :)** |
| polgármester | jegyző |

*1. sz. melléklet Karcag Városi Önkormányzat Képviselő-testületének 12/2018. (V.25.) önkormányzati rendeletéhez*

Karcag Városi Önkormányzat 2017. évi maradvány kimutatása

Adatok Ft-ban

|  |  |
| --- | --- |
| **Megnevezés** | **Összeg** |
| 01. Alaptevékenység költségvetési bevételei | 6 077 975 287 |
| 02. Alaptevékenység költségvetési kiadásai | 3 643 537 316 |
| **I. Alaptevékenység költségvetési egyenlege (=01-02)** | **2 434 437 971** |
| 03. Alaptevékenység finanszírozási bevételei | 1 787 678 177 |
| 04. Alaptevékenység finanszírozási kiadásai | 1 358 343 950 |
| **II. Alaptevékenység finanszírozási egyenlege (=03-04)** | **429 334 227** |
| **A) Alaptevékenység maradványa (=±I±II)** | **2 863 772 198** |
| **C) Összes maradvány (=A+B)** | **2 863 772 198** |
| **D) Alaptevékenység kötelezettségvállalással terhelt maradványa** | **2 863 772 198** |

**ÁLTALÁNOS INDOKOLÁS**

Az államháztartásról szóló 2011. évi CXCV. törvény (a továbbiakban: Áht.) 86. § (5) bekezdése értelmében az államháztartás önkormányzati alrendszerébe tartozó költségvetési szerv esetén az irányító szerv jogosult dönteni a költségvetési szerv maradványának elvonandó és felhasználható összegéről.

Az államháztartásról szóló törvény végrehajtásáról szóló 368/2011. (XII.31.) Kormányrendelet 149. § (1) bekezdése alapján a költségvetési maradványt az éves költségvetési beszámoló készítésekor kell megállapítani az államháztartási számviteli kormányrendelet előírásainak megfelelően.

Az államháztartásról szóló törvény végrehajtásáról szóló 368/2011. (XII.31.) Kormányrendelet 155. § (1) bekezdése alapján az államháztartás önkormányzati alrendszerébe tartozó költségvetési szerv költségvetési maradványából az irányító szervet megillető rész számítását az irányító szerv határozza meg. A 155. § (2) bekezdése alapján az államháztartás önkormányzati alrendszerébe tartozó költségvetési szerv költségvetési maradványát az irányító szerv a zárszámadási rendeletével, határozatával egy időben állapítja meg.

**RÉSZLETES INDOKOLÁS**

* 1. **§-hoz**

A Karcag Városi Önkormányzat 2017. évi összesített költségvetési maradványának összegéről rendelkezik.

**3. §-hoz**

Az Önkormányzatnál és a költségvetési szerveknél képződött maradványok felhasználható összegeiről és az elvonásról rendelkezik.

**4. §-hoz**

Beszámolási kötelezettségről rendelkezik.

**5. §-hoz**

A rendelet hatályba lépéséről rendelkezik.

|  |  |
| --- | --- |
| **3. napirendi pont:** | Javaslat a Karcag Városi Önkormányzat Képviselő-testületének Szervezeti és Működési Szabályzatáról szóló 12/2014. (X.31.) önkormányzati rendelet módosítására |

**Dobos László polgármester:** A Kormányhivatal Törvényességi Felügyeleti Osztálya megvizsgálta az SZMSZ-t és néhány módosításra tett javaslatot. Vitára bocsátotta a napirendet.

Kérdés, hozzászólás van-e?

Kérdés, észrevétel nem hangzott el.

**Dobos László polgármester:** Javasolta az előterjesztés és a rendelet-tervezet elfogadását. Aki egyetért, kézfeltartással jelezze.

**A képviselő-testület döntése:** 10 igen szavazat. Nemleges szavazat és tartózkodás nem volt.

Karcag Városi Önkormányzat Képviselő-testületének 13/2018. (V.25.)

önkormányzati rendelete

**a Karcag Városi Önkormányzat Képviselő-testületének Szervezeti és Működési Szabályzatáról szóló 12/2014. (X. 31.) önkormányzati rendelet módosításáról**

A Karcag Városi Önkormányzat Képviselő-testülete az Alaptörvény 32. cikk (1) bekezdés a) és d) pontjában, valamint a Magyarország helyi önkormányzatairól szóló 2011. évi CLXXXIX. törvény 53. § (1) bekezdésében meghatározott jogkörében és a Magyarország helyi önkormányzatairól szóló 2011. évi CLXXXIX. törvény 42. § 1-2. pontjában meghatározott feladatkörében eljárva az alábbi rendeletet alkotja:

**1. §** A Karcag Városi Önkormányzat Képviselő-testületének a Karcag Városi Önkormányzat Képviselő-testületének Szervezeti és Működési Szabályzatáról szóló 12/2014. (X.31.) önkormányzati rendelete (a továbbiakban: R.) 3. § (5) bekezdése helyébe a következő rendelkezés lép:

„3. § (5) A képviselő-testület az átruházott hatáskör gyakorlásához utasítást adhat, e hatáskört visszavonhatja.”

**2. §** A R. 9. §-a az alábbi (5)-(8) bekezdéssel egészül ki:

„9. § (5) A polgármester soron kívüli ülést hívhat össze az előterjesztések benyújtására jogosultak kezdeményezésére, ha azt halaszthatatlan ügy vagy önkormányzati érdek indokolttá teszi.

(6) A soron kívüli ülés összehívását kezdeményező indítványt a napirendi pontként javasolt előterjesztéssel együtt a polgármesternél kell előterjeszteni. Az indítványban meg kell jelölni a rendkívüli ülés összehívásának indokát.

(7) A soron kívüli ülés meghívóját a napirendi pontként javasolt előterjesztéssel együtt legkésőbb a képviselő-testület ülését megelőző napon kell kézbesíteni, ami történhet elektronikusan e-mailben is.

(8) Sürgősségi összehívásra - pl. vis maior esemény, egyéb katasztrófahelyzet esetén – telefonon is sor kerülhet.”

**3. §** A R. 14. §-a az alábbi (3) bekezdéssel egészül ki:

„14. § (3) A személyes érintettség bejelentési kötelezettség elmulasztásának kivizsgálására ügyrendi vizsgálatot kell lefolytatni. A vizsgálat lefolytatása az Ügyrendi és Jogi Bizottság hatáskörébe tartozik. Az Ügyrendi és Jogi Bizottság eljárásának lefolytatása után a vizsgálat eredményéről a képviselő-testület következő rendes ülésén beszámol. A képviselő-testület dönt arról, hogy a személyesen érintett képviselő részvételével hozott határozatot fenntartja-e, vagy az előterjesztést újratárgyalja-e.”

**4. §** A R. 16. § (4) bekezdése helyébe a következő rendelkezés lép:

„16. § (4) Titkos szavazást tarthat a képviselő-testület

a) önkormányzati hatósági, összeférhetetlenségi, méltatlansági, kitüntetési ügy tárgyalásakor, fegyelmi büntetés kiszabása, valamint vagyonnyilatkozattal kapcsolatos eljárás esetén,

b) választás, kinevezés, felmentés, vezetői megbízás adása, annak visszavonása, fegyelmi eljárás megindítása és állásfoglalást igénylő személyi ügy tárgyalásakor,

c) a vagyonával való rendelkezés esetén, továbbá az általa kiírt pályázat feltételeinek meghatározásakor, a pályázat tárgyalásakor, ha a nyilvános tárgyalás az önkormányzat vagy más érintett üzleti érdeket sértené.”

**5. §** A R. 30. § (1) bekezdése helyébe a következő rendelkezés lép:

„30. § (1) A képviselő-testület állandó bizottságai és tagjainak száma:

1. Idegenforgalmi, Társadalmi és Külkapcsolati Bizottság 9 fő
2. Oktatási, Kulturális és Sport Bizottság 9 fő
3. Ügyrendi és Jogi Bizottság 7 fő
4. Pénzügyi, Fejlesztési és Mezőgazdasági Bizottság 7 fő
5. Szociális és Egészségügyi Bizottság 9 fő”

**6. §** A R. 36. § (1)-(2) bekezdése helyébe a következő rendelkezés lép:

„36. § (1) A képviselő-testület egy önkormányzati főtanácsadói és egy önkormányzati tanácsadói munkakört hoz létre a hivatalban a polgármester tevékenységéhez közvetlenül kapcsolódó feladatok ellátására.

(2) Az önkormányzati főtanácsadó és az önkormányzati tanácsadó közszolgálati jogviszonyára a közszolgálati tisztviselőkről szóló törvényt kell alkalmazni.”

**7. §** A R. 2. számú mellékletének 3.3. pontja helyébe a következő rendelkezés lép:

„3.3. A képviselő-testület által átruházott hatáskörben az OKSB a kulturális törvény hatálya alá tartozó kulturális intézmény vezetője által, a kulturális szakemberek szervezett képzésére vonatkozó továbbképzési és beiskolázási terveinek jóváhagyására vonatkozó fenntartói hatáskört gyakorolja.”

**8. §** A R. 2. számú melléklete az alábbi 3.5. ponttal egészül ki:

„3.5. A képviselő-testület által átruházott hatáskörben az OKSB a nemzeti köznevelési törvény hatálya alá tartozó köznevelési intézményvezető által, a köznevelésben dolgozó pedagógusok szervezett képzésére vonatkozó továbbképzési és beiskolázási terveinek jóváhagyására vonatkozó fenntartói hatáskört gyakorolja.”

**9. §** A R. 2. számú melléklete az alábbi 6.3. ponttal egészül ki:

„6.3. A képviselő-testület által átruházott hatáskörben a jegyző dönt a közösségi együttélés alapvető szabályait megsértő magatartásokkal és az alkalmazandó jogkövetkezményekkel összefüggő ügyekben.”

**10. §** A R. 3. számú mellékletének I.6. pontja helyébe a következő rendelkezés lép:

„I.6. Nyilvántartja és ellenőrzi a helyi önkormányzati képviselők és a képviselő-testület bizottságának nem képviselő tagja vagyonnyilatkozatait.”

**11. §** A R. 3. számú melléklete az alábbi I.9. ponttal egészül ki:

„I.9. Lefolytatja a helyi önkormányzati képviselők és a képviselő-testület bizottságának nem képviselő tagjával szembeni személyes érintettség bejelentési kötelezettség elmulasztásának kivizsgálására vonatkozó ügyrendi vizsgálatot.”

**12. §** Ez a rendelet a kihirdetését követő napon lép hatályba, és az azt követő napon hatályát veszti.

K a r c a g, 2018. május 14.

|  |  |
| --- | --- |
|  |  |
| **(: Dobos László :)** | **(: Rózsa Sándor :)** |
| polgármester | jegyző |

**Á L T A L Á N O S I N D O K O L Á** S

A Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 53. § (1) bekezdése alapján a képviselő-testület a működésének részletes szabályait a szervezeti és működési szabályzatról szóló rendeletében határozza meg.

A Karcag Városi Önkormányzat Képviselő-testülete (a továbbiakban: Képviselő-testület) a Karcag Városi Önkormányzat Képviselő-testületének Szervezeti és Működési Szabályzatáról szóló 12/2014. (X. 31.) önkormányzati rendeletét (a továbbiakban: SZMSZ) a helyi önkormányzati képviselők és polgármesterek 2014. október 12. napján megtartott választását követően, a 2014. október 30-ai ülésén megalkotta.

A Jász-Nagykun-Szolnok Megyei Kormányhivatal Hatósági Főosztály Törvényességi Felügyeleti Osztálya (továbbiakban: Kormányhivatal) a Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 132. § (3) bekezdés c) pontjában foglalt törvényességi felügyeleti jogkörében megvizsgálta az SZMSZ-t és megállapította, hogy az jogszabálysértő.

Az Mötv. 134. § (1) bekezdése alapján a Kormányhivatal felhívta a Képviselő-testületet, hogy 2018. május 30-ig tárgyalja meg a törvényességi felhívást, szüntesse meg a jogszabálysértést és az intézkedéséről értesítse.

**R É S Z L E T E S I N D O K O L Á S**

**1. §-hoz**

A képviselő-testület által átruházott hatáskör visszavonhatóságáról rendelkezik.

**2. §-hoz**

A soron kívüli és a sürgősségi ülés összehívásának módjáról rendelkezik.

**3. §-hoz**

A képviselők személyes érintettségére vonatkozó bejelentési kötelezettség elmulasztásának jogkövetkezményeiről rendelkezik.

**4. §-hoz**

Meghatározza, hogy a képviselő-testület mely esetekben tarthat titkos szavazást.

**5. §-hoz**

Az állandó bizottságok tagjainak létszámát határozza meg.

**6. §-hoz**

Az önkormányzati tanácsadói munkakör létrehozásáról rendelkezik.

**7-8. §-hoz**

A képviselő-testület által az Oktatási, Kulturális és Sport Bizottságra átruházott hatáskörök jegyzékének módosításáról és kiegészítéséről rendelkezik.

**9. §-hoz**

A képviselő-testület által a jegyzőre átruházott hatáskörök jegyzékének kiegészítéséről rendelkezik.

**10-11. §-hoz**

Az Ügyrendi és Jogi Bizottság feladat-és hatáskörének módosításáról, pontosításáról rendelkezik.

12. §-hoz

A rendelet hatályba lépéséről és hatályon kívül helyezéséről rendelkezik.

|  |  |
| --- | --- |
| **4. napirendi pont:** | Javaslat a Karcag Városi Önkormányzat tulajdonában lévő lakások és nem lakás céljára szolgáló helyiségek bérbeadásáról szóló 21/2013. (VI. 28.) önkormányzati rendelet módosítására |

**Dobos László polgármester:** Elég régi a lakásrendelet, azóta sok minden történt, olyan jogszabályi változások, ami miatt szükséges a módosítás. Vitára bocsátotta a napirendet.

Kérdés, hozzászólás van-e?

Kérdés, észrevétel nem hangzott el.

**Dobos László polgármester:** Javasolta az előterjesztés és a rendelet-tervezet elfogadását. Aki egyetért, kézfeltartással jelezze.

**A képviselő-testület döntése:** 10 igen szavazat. Nemleges szavazat és tartózkodás nem volt.

Karcag Városi Önkormányzat Képviselő-testületének 14/2018. (V.25.)

önkormányzati rendelete

Karcag Városi Önkormányzat tulajdonában lévő lakások és nem lakás céljára szolgáló helyiségek bérbeadásáról szóló 21/2013. (VI. 28.) önkormányzati rendelet módosításáról

A Karcag Városi Önkormányzat Képviselő-testülete az Alaptörvény 32. cikk (2) bekezdésében, a lakások és helyiségek bérletére, valamint az elidegenítésükre vonatkozó egyes szabályokról szóló 1993. évi LXXVIII. törvény 42.§-a, és a 2 számú mellékletének n)pontjában meghatározott jogalkotói hatáskörében, valamint az Alaptörvény 32. cikk (1) bekezdés a) pontjában, a Magyarország helyi önkormányzatairól szóló 2011. évi CLXXXIX. törvény 13. § (1) bekezdésének 9. pontjában meghatározott feladatkörében eljárva a következőket rendeli el:

**1. §** Karcag Városi Önkormányzat tulajdonában lévő lakások és nem lakás céljára szolgáló helyiségek bérbeadásáról szóló Karcag Városi Önkormányzat Képviselő-testületének 21/2013. (VI.28.) önkormányzati rendelete (a továbbiakban: R.) 2. § (3) bekezdés a) pontja helyébe a következő rendelkezés lép:

„a) lakás- és helyiségbérleti szerződéseket aláírja, dönt a szerződés módosításáról, ha a módosítást a lakásbérlet jellegének változása, a Bérlő, Bérbeadó vagy az Üzemeltető adatainak kiegészítése, módosítása, vagy egyéb elírás indokolja.”

**2. §** A R. 4. § (4) bekezdés e) pontja hatályát veszti.

**3. §** A R. 4. § (9) bekezdés helyébe az alábbi rendelkezés lép:

„(9) Ha a lakás pályázók közül a (7) bekezdésben foglalt szempontoknak több pályázó is megfelelt, és közülük a nyertes pályázó kijelölése nem történt meg, az érvényesen pályázók közül előnyben kell részesíteni az elbírálásnál azt, aki korábban már érvényes pályázatot nyújtott be, vagy volt már tartalékként kijelölt.”

**4. §** A R. 7. § (2) bekezdés helyébe az alábbi rendelkezés lép:

„(2) Lakásra szociálisan rászorult az aki:

„a) nem egyedül él és a háztartásban az egy főre eső havi nettó jövedelem az öregségi nyugdíj mindenkori legkisebb összegének 200 %-át nem haladja meg

b) egyedül élő és a havi nettó jövedelme az öregségi nyugdíj mindenkori legkisebb összegének 250 %-át nem haladja meg”

**5. §** A R. 7. § az alábbi (5) bekezdéssel egészül ki:

„(5) A szociális jelleggel bérbe adott lakás bérlőjének jogosultságát a bérbeadó minden év október 31. napjáig felülvizsgálja. Amennyiben a szociális jelleg nem áll fenn a felülvizsgálatot követő hónap első napjától a lakásbérleti szerződés nem szociális jellegűre változik.”

**6. §** A R. 11. § helyébe az alábbi rendelkezés lép:

„11. § (1) A bérlő a közüzemi díjakat az esedékességkor köteles megtéríteni. Nem teljesítés esetén ugyanazon következményeket kell alkalmazni, mint a lakbérfizetés elmaradása esetén.

(2) A közüzemi szolgáltatásokra a bérlő köteles a szolgáltatókkal külön szerződést kötni.”

**7. §** Ez a rendelet a kihirdetését követő napon lép hatályba, és az azt követő napon hatályát veszti.

K a r c a g, 2018. május 11.

|  |  |
| --- | --- |
|  |  |
| **(: Dobos László :)** | **(: Rózsa Sándor :)** |
| polgármester | jegyző |

**Á L T A L Á N O S I N D O K O L Á S**

A Karcag Városi Önkormányzat tulajdonában lévő lakások és nem lakás céljára szolgáló helyiségek bérbeadásáról szóló Karcag Városi Önkormányzat Képviselő-testületének 21/2013. (VI. 28.) önkormányzati rendelete (a továbbiakban: Lakásrendelet) szabályozza az önkormányzati tulajdonban lévő lakások bérbeadásának szabályait.

A jelenleg hatályos Lakásrendeletet 2013. évben fogadta el a Képviselő-testület. A szabályozási környezet ez alatt jelentősen megváltozott, ezért a rendelet módosítása indokolt. A legfontosabb tartalmi változások egyike, hogy a szociális és nem szociális jellegű lakásbérlet jövedelmi értékhatára kiszámíthatóbb, ha az a nyugdíjminimumhoz igazodik. Emellett a lakáspályázathoz szükséges nyilatkozatok közül kikerül az előre vállalt lakbérbefizetések száma. A tartalmi változások mellett néhány jogtechnikai változtatás is indokolt.

**R É S Z L E T E S I N D O K O L Á S**

**1. § -hoz**

A polgármesterre átruházott hatáskört pontosítja. A Bérlő, a Bérbeadó, és az Üzemeltető adataiban is állhat be változás, ami szerződésmódosításra okot adó körülmény. E mellet a szociális jellegű bérleteknél a szociális jogosultságot vizsgálni szükséges, ami szintén szerződésmódosításhoz vezethet.

**2. § -hoz**

A lakáspályázat feltételei közül az előre befizetni vállalt havi lakbérek számára vonatkozó nyilatkozatot hatályon kívül helyezi.

**3. § -hoz**

A 2. §-ban hatályon kívül helyezett rendelkezés így kikerül az előnyben részesítés feltételei közül.

**4. §-hoz**

A lakásra szociális rászorultságot az öregségi nyugdíj mindenkori legkisebb összegének meghatározott %-ában határozza meg.

|  |  |  |
| --- | --- | --- |
|  | **Egyedül élő** | **Nem egyedül élő** |
| Nyugdíjminimum | 250 % | 200 % |
| 1 főre eső jövedelem: | 71 250.- | 57 000.- |

**5. §-hoz**

A szociális bérletre való jogosultság felülvizsgálatáról rendelkezik.

**6. §-hoz**

A külön szolgáltatásra vonatkozó szöveges utalások kikerülnek a szakaszból.

**7. §-hoz**

E rendelet hatályba lépéséről, valamint hatályon kívül helyezéséről rendelkezik.

|  |  |
| --- | --- |
| **5. napirendi pont:** | Javaslat a személyes gondoskodást nyújtó szociális ellátások intézményi térítési díjának megállapításáról szóló 12/2017. (IX.28.) rendelet módosítására |

**Dobos László polgármester:** Az Idősek Otthona és Háziorvosi Intézmény vetette fel, hogy a két telephelyen módosuljanak a térítési díjak. A bizottság támogatta a javaslatot. Vitára bocsátotta a napirendet.

Kérdés, hozzászólás van-e?

Kérdés, észrevétel nem hangzott el.

**Dobos László polgármester:** Javasolta az előterjesztés és a rendelet-tervezet elfogadását. Aki egyetért, kézfeltartással jelezze.

**A képviselő-testület döntése:** 10 igen szavazat. Nemleges szavazat és tartózkodás nem volt.

**Karcag Városi Önkormányzat Képviselő-testületének 15/2018. (V.25.) rendelete**

**a személyes gondoskodást nyújtó szociális ellátások intézményi térítési díjának megállapításáról szóló 12/2017. (IX.28.) rendelet módosításáról**

Karcag Városi Önkormányzat Képviselő-testülete az Alaptörvény 32. cikk (1) bekezdés a) pontja, a szociális igazgatásról és szociális ellátásokról szóló 1993. évi III. tv. (továbbiakban: Sztv.) 92. §. (1) bekezdése, valamint a gyermekek védelméről és a gyámügyi igazgatásról szóló 1997. évi XXXI. tv. (továbbiakban: Gyvt.) 29. §. (1) bekezdése  által biztosított jogkörében eljárva a személyes gondoskodást nyújtó szociális ellátások intézményi térítési díjának (továbbiakban: intézményi térítési díj) megállapításáról szóló 12/2017. (IX.28.) rendeletét az alábbiak szerint módosítja:

**1.§** Karcag Városi Önkormányzat Képviselő-testületének a személyes gondoskodást nyújtó szociális ellátások intézményi térítési díjának megállapításáról szóló12/2017. (IX.28.)önkormányzati rendeletének 1. sz. mellékletének helyébe ezen rendelet 1. sz. melléklete lép.

**2.§** Ez a rendelet a 2018. július 1. napján lép hatályba és az azt követő napon hatályát veszti.

K a r c a g, 2018. május 15.

|  |  |
| --- | --- |
|  |  |
| **(: Dobos László :)** | **(: Rózsa Sándor :)** |
| polgármester | jegyző |

*1. sz. melléklet a 15/2018.(V.25.) Karcag Városi Önkormányzat Képviselő-testületének rendeletéhez*

**I. Alapellátás keretén belül nyújtott szociális étkeztetés intézményi térítési díja**

**Karcag**

|  |  |
| --- | --- |
| Étkeztetés elvitellel (90.000.-Ft jövedelemig) | 315.-Ft/nap/fő |
| Étkeztetés elvitellel (90.000.-Ft jövedelem felett) | 339.-Ft/nap/fő |
| Étkeztetés kiszállítással (90.000.-Ft jövedelemig) | 315.-Ft/nap/fő és a  kiszállítás díja: 75.-Ft/nap/fő |
| Étkeztetés kiszállítással (90.000.-Ft jövedelem felett) | 339.-Ft/nap/fő és a   kiszállítás díja: 75.-Ft/nap/fő |
| Étkeztetés (Idősek klubja) helyben fogyasztással (90.000.-Ft jövedelemig) | 335.-Ft/nap/fő |
| Étkeztetés (Idősek klubja) helyben fogyasztással (90.000.-Ft jövedelem felett) | 358.-Ft/nap/fő |

**Berekfürdő**

|  |  |
| --- | --- |
| Étkeztetés elvitellel (90.000.-Ft jövedelemig) | 323.-Ft/nap/fő |
| Étkeztetés elvitellel (90.000.-Ft jövedelem felett) | 346.-Ft/nap/fő |
| Étkeztetés kiszállítással (90.000.-Ft jövedelemig) | 323.-Ft/nap/fő és a   kiszállítás díja: 70.-Ft/nap/fő |
| Étkeztetés kiszállítással (90.000.-Ft jövedelem felett) | 346.-Ft/nap/fő és a  kiszállítás díja: 70.-Ft/nap/fő |

**II. Házi segítségnyújtás intézményi térítési díja:**

***Az intézményi térítési díjat és a személyi térítési díjat házi segítségnyújtás esetén - szociális segítségre vagy személyi gondozásra vonatkozó- gondozási órára vetítve kell meghatározni.***

**Karcagi Többcélú Kistérségi Társulás Szociális Szolgáltató Központ a karcagi és berekfürdői telephely együttesen:**

Térítési díj: 360,- Ft/fő/óra

**III. Nappali ellátás intézményi térítési díja:**

Az étkezésért fizetendő térítési díj:

- ebéd 335- Ft/fő/nap

A nappali ellátás keretében igény szerint lehetőség van reggeli és vacsora igénybevételére, melynek térítési díja

**-**reggeli (tartalmazza a tízórait) 260,- Ft/fő/nap

**-**vacsora (tartalmazza az uzsonnát) 232,- Ft/fő/nap

**IV. Idősek bentlakásos ellátásának intézményi térítési díja:**

**Bentlakásos ellátás esetén:**

Karcagi Többcélú Kistérségi Társulás Idősek Otthona:

**Horváth Ferenc úti telephely havi 78.000,- Ft/fő 2.600,- Ft/fő/nap**

**Zöldfa úti telephely havi 82.500,- Ft/fő 2.750,- Ft/fő/nap**

Idősek, fogyatékosok bentlakásos ellátás esetén alkalmazandó étkezési térítési díjak

- reggeli: 123,- Ft/fő/nap

- tízórai: 69,- Ft/fő/nap

- ebéd: 310,- Ft/fő/nap

- uzsonna: 69,- Ft/fő/nap

- vacsora: 108,- Ft/fő/nap

**V. Átmeneti elhelyezést nyújtó ellátás:**

Gyermekek Átmeneti Otthona

Fizetendő személyi térítési díj az intézményben tartózkodás esetén:

Napi térítési díj: 300,- Ft/fő

Heti térítési díj: 2.100,- Ft/fő

Havi térítési díj: 9.000,- Ft/fő

Férőhely fenntartási díj összege 6 napnál hosszabb igazolt távollét esetén:

Napi térítési díj: 60,- Ft/fő

Heti térítési díj: 420,- Ft/fő

Havi térítési díj: 1.860,- Ft/fő

**VI. A bölcsődei étkezés intézményi térítési díja:**

Karcagi Többcélú Kistérségi Társulás Bölcsőde Intézménye: 410,- Ft/fő/nap

**VII. A bölcsődei gondozási díj:**0,- Ft/fő/nap

**VIII. Az intézménnyel közalkalmazotti jogviszonyban, munkaviszonyban állók étkezési térítési díja:**

Karcagi Többcélú Kistérségi Társulás Idősek Otthona és Háziorvosi Intézmény

- reggeli: 197,- Ft/fő/nap

- tízórai: 110,- Ft/fő/nap

- ebéd: 496,- Ft/fő/nap

- uzsonna: 110,- Ft/fő/nap

- vacsora: 173,- Ft/fő/nap

**IX. A vendégétkezők étkezési térítési díja:**

Karcagi Többcélú Kistérségi Társulás Idősek Otthona és Háziorvosi Intézmény

- reggeli: 197,- Ft/fő/nap

- tízórai: 110,- Ft/fő/nap

- ebéd: 496,- Ft/fő/nap

- uzsonna: 110,- Ft/fő/nap

- vacsora: 173,- Ft/fő/nap

**Á L T A L Á N O S I N D O K O L Á S**

A jogalkotásról szóló 2010. évi CXXX. törvény (a továbbiakban: Jat.) 22. § (2) bekezdése alapján az önkormányzati rendeletek felülvizsgálatáról a jegyző gondoskodik.

A személyes gondoskodást nyújtó szociális ellátások térítési díjáról szóló 29/1993. (II.17.) Korm. rendelet alapján az intézményi térítési díjat és a személyi térítési díjat bentlakásos intézményi ellátás esetén ellátási napra és hónapra vetítve kell meghatározni. Az idősek bentlakásos ellátásának intézményi térítési díja esetében a Karcagi Többcélú Kistérségi Társulás Idősek Otthona és Háziorvosi Intézmény a térítési díjakat emelni kívánja.

Fentiek alapján a személyes gondoskodást nyújtó szociális ellátások intézményi térítési díjának megállapításáról szóló rendelet módosítása javasolt.

**R É S Z L E T E S I N D O K O L Á S**

**1.§-hoz**

Az idősek bentlakásos ellátásának intézményi térítési díj emeléséről, valamint a bölcsődei étkezés intézményi térítési díj emeléséről rendelkezik.

**2.§-hoz**

E rendelet hatályba lépéséről rendelkezik.

|  |  |
| --- | --- |
| **6. napirendi pont:** | Javaslat a közösségi együttélés alapvető szabályairól és ezek elmulasztásának jogkövetkezményeiről szóló rendelet-tervezetre |

**Dobos László polgármester:** A rendelet-tervezet alkotásának a célja a zöldterületen történő parkolással összefüggő települési szabályok betartatása.

Kérdés, hozzászólás van-e?

Kérdés, észrevétel nem hangzott el.

**Dobos László polgármester:** Javasolta az előterjesztés és a rendelet-tervezet elfogadását. Aki egyetért, kézfeltartással jelezze.

**A képviselő-testület döntése:** 10 igen szavazat. Nemleges szavazat és tartózkodás nem volt.

**Karcag Városi Önkormányzat Képviselő - testületének 16/2018. (V.25.)**

**önkormányzati rendelete**

**a közösségi együttélés alapvető szabályairól és ezek elmulasztásának jogkövetkezményeiről**

Karcag Városi Önkormányzat Képviselő-testülete a Magyarország helyi önkormányzatairól szóló 2011. évi CLXXXIX. törvény 143. § (4) bekezdés d) pontjában kapott felhatalmazás alapján, az Alaptörvény 32. cikk (2) bekezdésében, valamint Magyarország helyi önkormányzatairól szóló 2011. évi CLXXXIX. törvény 8. § (1) bekezdés b) pontjában meghatározott feladatkörében eljárva a következőt rendeli el:

1. Általános rendelkezések

**1. §**A rendelet területi hatálya Karcag város közigazgatási területének belterületére terjed ki.

**2. §** E rendelet alkalmazásában:

1. *Közösségi együttélés alapvető szabályait sértő magatartás:* az a tevékenység, vagy mulasztás, vagy jogellenes állapot fenntartásában megnyilvánuló magatartás, amely szabálysértésnek vagy bűncselekménynek nem minősül, de a közösségi együttélés szabályaival ellentétes, azt sérti, vagy veszélyezteti, és amelyet Karcag Városi Önkormányzat Képviselő-testülete (a továbbiakban: Képviselő-testület) e rendeletben közösségi együttélés alapvető szabályait sértő magatartásnak (a továbbiakban: közösségellenes magatartás) minősít;

2. *Közterület:* a közterület-felügyeletről szóló 1999. évi LXIII törvény 27. § a) pontjában meghatározott terület;

3. *Zöldterület*: állandó növényzettel fedett közterület, amely a település klimatikus viszonyainak megőrzését, javítását, ökológiai rendszerének védelmét, a pihenést és testedzést, vagy díszítő funkciót biztosít, továbbá a növényzet nélküli földes közterület, ami a fenti funkciónak tesz eleget, de arról a korábbi növényzetet károsító hatások már kipusztították.

2. Eljárási szabályok

**3. §** A közösségellenes magatartás miatti közigazgatási eljárás lefolytatására Karcag Város Jegyzője jogosult.

**4. §** (1) A közösségellenes magatartás miatt indult eljárásokban az általános közigazgatási rendtartásról szóló 2016. évi CL. törvény és a közigazgatási szabályszegések szankcióinak átmeneti szabályairól, valamint a közigazgatási eljárásjog reformjával összefüggésben egyes törvények módosításáról és egyes jogszabályok hatályon kívül helyezéséről szóló 2017. évi CLXXIX. törvény rendelkezéseit kell alkalmazni.

(2) A közösségi együttélés szabályainak megsértője nem vonható felelősségre e rendelet alapján, ha a szabályszegő magatartás büntető-, szabálysértési vagy más közigazgatási szabályszegést szabályozó jogszabály hatálya alá tartozik.

(3) A közösségi együttélés alapvető szabályait sértő magatartás miatti eljárás kizárólag hivatalból indítható, mely akkor sem minősül kérelemre indult eljárásnak, ha a közösségellenes magatartást természetes személy, jogi személy vagy jogi személyiséggel nem rendelkező szervezet jelenti be.

**5. §** (1) A közösségi együttélés alapvető szabályainak megszegőjével szemben természetes személy esetében 200.000,- forintig terjedő, jogi személy és jogi személyiséggel nem rendelkező szervezet esetében 500.000,- Ft-ig terjedő közigazgatási bírság kiszabásának van helye.

(2) Ha helyszíni intézkedés során a közösségellenes magatartást tanúsító a jogsértést teljes egészében elismeri, vele szemben 5.000,- forinttól 50.000,- forintig terjedő helyszíni bírság kiszabásának van helye.

(3) A helyszíni bírság kiszabására a közterület-felügyelő jogosult.

(4) A bírság összegének megállapításakor figyelemmel kell lenni a közösségellenes magatartás súlyára, közösségre veszélyes jellegére és a közterületek rendjének biztosítására. A bírság kiszabásánál súlyosító körülményként kell értékelni, ha a magatartást tanúsító személyt korábban azonos cselekmény vagy mulasztás miatt e rendelet szerinti jogkövetkezmények bármelyikével sújtották. A bírság kiszabásánál enyhítő körülményként kell értékelni a magatartást tanúsító személy eljárást segítő, együttműködő magatartását.

**6. §** Fiatalkorúval szemben nem lehet helyszíni bírságot kiszabni. Közigazgatási bírság kiszabásának akkor van helye, ha a fiatalkorú önálló jövedelemmel rendelkezik, vagy önként vállalja a bírság megfizetését.

**7. §** A kiszabott közigazgatási bírságot vagy a helyszíni bírságot a döntés véglegessé válásától számított 30 napon belül kell megfizetni.

3. Zöldterület használatával kapcsolatos szabályszegés

**8. §** A közösségi együttélés alapvető szabályait sértő magatartást követ el, aki közhatalmi szervek, közintézmények, továbbá kereskedelmi, szolgáltató, vendéglátó tevékenység céljára szolgáló létesítményeket magába foglaló ingatlanok előtti, továbbá köztérnek, közparknak minősülő zöldterületen, arra ki nem jelölt helyen gépjárművel parkol.

4. Záró rendelkezések

**9. §** (1) Ez a rendelet 2018. július 31-én lép hatályba.

(2) A rendelet rendelkezéseit a hatályba lépése után elkövetett közösségellenes magatartásokra kell alkalmazni.

**10. §** (1) Hatályát veszti Karcag Városi Önkormányzat Képviselő-testületének „településünk, környezetünk védelméről” szóló 19/1993. (V.12.) Karcag Városi Önkormányzati rendelete.

(2) Hatályát veszti Karcag Város Önkormányzata „településünk, környezetünk védelméről szóló 5/1999. (II.24.) Ök. sz. rendelettel módosított 19/1993. (V.12.) számú rendelet módosításáról” szóló 30/2000. (X.25.) Ök. sz. rendelete.

(3) Hatályát veszti Karcag Városi Önkormányzat Képviselő-testületének „Településünk, környezetünk védelméről szóló 19/1993. (V.12.) rendelet módosításáról” szóló 1/2004. (I.28.) Karcag Városi Önkormányzati rendelete.

(4) Hatályát veszti Karcag Város Önkormányzata Képviselő Testületének „a településünk, környezetünk védelméről szóló 19/1993. (V.12.) sz. rendelet módosításáról” szóló 9/2009. (III.27.) rendelete.

(5) Hatályát veszti Karcag Város Önkormányzata Képviselő-testületének „településünk, környezetünk védelméről szóló 19/1993. (V.12.) Karcag Városi Önkormányzati rendelet módosításáról” szóló 6/2012. (III.30.) önkormányzati rendelete.

Karcag, 2018. május 8.

|  |  |
| --- | --- |
|  |  |
| **(: Dobos László :)** | **(: Rózsa Sándor :)** |
| polgármester | jegyző |

**Á L T A L Á N O S I N D O K O L Á S**

Visszatérő probléma a településen, hogy a gépjárművel közlekedők a belterületi közterületek egyes zöldterületein parkolnak gépjárművükkel, ezáltal időnként akadályozva a zavartalan közlekedést és rongálva a környezetet. Ennek a felszámolása érdekében a képviselő-testület szabályozni kívánja a zöldterületen történő parkolás rendjét és ennek megsértése esetén közigazgatási bírság kiszabására ad lehetőséget, mindezt a közösségi együttélés alapvető szabályainak keretei között.

**R É S Z L E T E S I N D O K O L Á S**

1. Általános rendelkezések

**1. §** A rendelet területi hatályáról rendelkezik.

**2. §** Az alapvető, rendeletben kulcsfontosságú fogalmak magyarázatát tartalmazza.

2. Eljárási szabályok

**3. §** A közösségellenes magatartások vonatkozásában a jegyzőt jogosítja fel az eljárás lefolytatására.

**4. §** Az eljárás lefolytatása során irányadó, magasabb rendű jogszabályokat sorolja és rögzíti, hogy a rendelet alapján kizárólag hivatalból indítható eljárás.

**5. § -7. §** A közigazgatási bírság és a helyszíni bírság összegére, megfizetésére, kiszabásra jogosultakra és a fiatalkorúakra vonatkozó szabályokat részletezi.

3. Zöldterület használatával kapcsolatos szabályszegés

**8. §** Közösségellenes magatartásnak minősíti a település zöldterületeinek egyes részein gépjárművel történő parkolást.

4. Záró rendelkezések

**9. §-10. §** A rendelet hatályba lépéséről rendelkezik és hatályon kívül helyezi a településünk, környezetünk védelméről szóló önkormányzati rendeletet és azok módosításait.

|  |  |
| --- | --- |
| **7. napirendi pont:** | Javaslat a 2017. évi ellenőrzési jelentésre |

**Dobos László polgármester:** Köszöntötte az ülésteremben megjelent belső ellenőröket, akik nagyon komoly munkát végeztek az elmúlt évben és hasonló munka vár rájuk 2018-ban is.

Vitára bocsátotta a napirendet. Kérdés, hozzászólás van-e?

Kérdés, észrevétel nem hangzott el.

**Dobos László polgármester:** Megköszönve a belső ellenőrök elmúlt évi munkáját, javasolta az előterjesztés és a határozati javaslat elfogadását. Aki egyetért, kézfeltartással jelezze.

**A képviselő-testület döntése:** 10 igen szavazat. Nemleges szavazat és tartózkodás nem volt.

**150/2018. (V. 24.) „kt.” sz. h a t á r o z a t**

**2017. évi ellenőrzési jelentésről**

A Karcag Városi Önkormányzat Képviselő-testülete a 2017. évi ellenőrzési jelentést elfogadja.

Erről értesülnek:

1. Karcag Városi Önkormányzat Képviselő-testületének tagjai, lakhelyükön
2. Karcagi Polgármesteri Hivatal

* Revizorok,
* Költségvetési, Gazdálkodási és Kistérségi Iroda, helyben

|  |  |
| --- | --- |
| **8. napirendi pont:** | Javaslat az önkormányzat felügyelete alá tartozó költségvetési szervek éves ellenőrzési jelentései alapján készített éves összefoglaló ellenőrzési jelentésre |

**Dobos László polgármester:** A Városgondnokságnak volt éves ellenőrzési jelentési kötelezettsége, aminek írásban eleget is tett.

Kérdés, hozzászólás van-e?

Kérdés, észrevétel nem hangzott el.

**Dobos László polgármester:** Javasolta az előterjesztés és a határozati javaslat elfogadását. Aki egyetért, kézfeltartással jelezze.

**A képviselő-testület döntése:** 10 igen szavazat. Nemleges szavazat és tartózkodás nem volt.

**151/2018. (V.24.) „kt.” sz. h a t á r o z a t**

**az önkormányzat felügyelete alá tartozó költségvetési szervek éves ellenőrzési jelentései alapján készített éves összefoglaló ellenőrzési jelentésről**

A Karcag Városi Önkormányzat Képviselő-testülete az önkormányzat felügyelete alá tartozó költségvetési szervek éves ellenőrzési jelentései alapján készített éves összefoglaló ellenőrzési jelentést elfogadja.

Erről értesülnek:

1. Karcag Városi Önkormányzat Képviselő-testületének tagjai, lakhelyükön
2. Karcagi Polgármesteri Hivatal
   * Revizorok
   * Költségvetési, Gazdálkodási és Kistérségi Iroda, helyben

|  |  |
| --- | --- |
| **9. napirendi pont:** | Beszámoló a gyermekjóléti és gyermekvédelmi feladatok ellátásáról |

**Dobos László polgármester:** Köszöntötte Kun Csilla intézményvezető asszonyt, majd megkérdezte a szakbizottság véleményét.

**Nagyné László Erzsébet képviselő, a Szociális és Egészségügyi Bizottság elnöke:** A bizottság kihelyezett ülés keretében megtárgyalta a napirendi pontot. A kihelyezett ülés a Gyermekek Átmeneti Otthonában volt Kunmadarason. Ahogy azt intézményvezető asszony is leírta, a jogszabályi hivatkozáson túl, a testületi határozati javaslatban az szerepel, hogy Karcag városában, illetve a járásban a gyermekvédelmi és gyermekjóléti feladatok ellátása szabályszerűen, jól működik.

A bizottság véleménye az volt, hogy mindent megtettek az elmúlt évben az intézmény dolgozói annak érdekében, hogy a rászoruló családok és az idősek is maximálisan élvezhessék a gyermekkedvezményeket, illetve a csomagosztási lehetőségeket.

Nem mindennapi hálás feladat, amit az ott dolgozóknak el kell látni. Véleménye szerint nagyon-nagyon ki kell emelni ezt a területet. Olyan rászorulók vannak, hogy az életmód problémákat kell helyretenni és sajnos csak sokszor intézményi szinten sikerül. Ezeket a körülményeket amennyire lehet az önkormányzat segítségével orvosolni és támogatni kell. Nagy dicséretet érdemelnek, ezt mindenképp ki kell emelni. A bizottság egyhangúan támogatta a beszámolót azzal, hogy külön köszönetet mond az intézmény minden dolgozójának, Kun Csilla intézményvezető asszonynak és Kovácsné Szabó Ágnes intézmény egységvezető asszonynak.

További kérdés, hozzászólás nem volt.

**Dobos László polgármester:** Maximálisan dicséretet érdemelnek a gyermekvédelem területén dolgozók. Nagyon kemény hívatás az, amit végeznek ezen a területen dolgozók, minden megbecsülésük az övéké. Sokan nem is igazán ismerik azt csak az írott anyagból, hogy milyen összetett lelki terhet jelentő munka ez, amit nap, mint nap el kell látni. Köszönetét fejezte ki intézményvezető asszonynak és minden munkatársának, további sok erőt, jó munkát kívánt.

Kérdés, észrevétel nem hangzott el.

**Dobos László polgármester:** Javasolta az előterjesztés és a határozati javaslat elfogadását. Aki egyetért, kézfeltartással jelezze.

**A képviselő-testület döntése:** 10 igen szavazat. Nemleges szavazat és tartózkodás nem volt.

**152/2018. (V.24.) “kt”. sz. h a t á r o z a t**

**a gyermekjóléti és gyermekvédelmi feladatok ellátásáról**

Karcag Városi Önkormányzat Képviselő-testülete (továbbiakban: Képviselő-testület) az Alaptörvény 32. cikk (1) bekezdése b) pontjában meghatározott jogkörében eljárva, a Magyarország helyi önkormányzatairól szóló 2011. évi CLXXXIX törvény 13. § (1) bekezdésének 8. pontjában biztosított feladatkörében eljárva, továbbá a gyámhatóságokról, valamint a gyermekvédelmi és gyámügyi eljárásról szóló 149/1997. (IX.10.) Korm. rendelet alapján az alábbiak szerint dönt:

1. A Képviselő-testület agyermekjóléti és gyermekvédelmi feladatok ellátásáról szóló beszámolót elfogadja.
2. Megállapítja, hogy a meglévő gyermekvédelmi rendszer városunkban a törvényi előírásoknak megfelelően, jól működik.
3. A Képviselő-testület felkéri a Karcagi Polgármesteri Hivatalt jelen határozat végrehajtásából eredő, szükséges intézkedések megtételére.

Felelős: Rózsa Sándor jegyző

Határidő: 2018. május 31.

Erről értesülnek:

1. Karcag Városi Önkormányzat Képviselő-testületének tagjai, lakóhelyükön
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal, Aljegyzői Iroda, helyben
5. Karcagi Polgármesteri Hivatal Igazgatási és Szociális Iroda, helyben
6. Karcagi Polgármesteri Hivatal Költségvetési, Gazdálkodási és Kistérségi Iroda, helyben
7. Jász-Nagykun-Szolnok Megyei Kormányhivatal Hatósági Főosztály Szociális és Gyámügyi Osztály 5000 Szolnok, Ady Endre út 35-37. (Beszámolóval együtt)
8. Karcagi Többcélú Kistérségi Társulás Szociális Szolgáltató Központja 5300 Karcag, Püspökladányi u. 33.
9. Karcagi Többcélú Kistérségi Társulás Gyermekek Átmeneti Otthona 5321 Kunmadaras, Kunhegyesi út 27.

|  |  |
| --- | --- |
| **10. napirendi pont:** | Tájékoztató az Akácliget Fürdő 2018. évi nyári szezonkezdésre történő felkészüléséről |

**Dobos László polgármester:** Megállapította, hogy Andrási István ügyvezető úr nem kívánt szóbeli kiegészítést tenni, majd vitára bocsátotta a napirendet. Megkérdezte a szakbizottság véleményét.

**Pánti Ildikó képviselő, az Idegenforgalmi, Társadalmi és Külkapcsolati Bizottság elnöke:** Minden évben kihelyezett ülés keretében tárgyalja meg a bizottság ezt a napirendet. Nagyon aktív volt a bizottsági ülés teljes létszámmal és mindenki elmondhatta a véleményét.

A bizottság véleménye az volt, hogy nagyon jó hogy a településen van egy ilyen létesítmény, örülnek neki, van gyógyvíz, mely a város lakosságát a vendégekkel együtt kiszolgálja. Örülnek annak is, hogy a látogatói létszám folyamatosan emelkedik. A jövőre nézve meg vannak az elképzelések. Öröm az is elengedhetetlen, hogy a fürdőben a legfelkészültebb dolgozók várják a vendégeket. Nagy előre lépést lát, rendkívül jól alakulnak az együttműködési kapcsolatok, az önkormányzati fenntartású intézményekkel.

Gratulált a fürdő vezetésének és dolgozóinak, a napirendet elfogadásra ajánlotta.

**Karcagi Nagy Zoltán képviselő, a Pénzügyi, Fejlesztési és Mezőgazdasági Bizottság elnöke:** A pénzügyi bizottság is helyszíni ülést tartott, meggyőződhettek a fürdőnek a nyári felkészültségéről. Láthatták a szociális helyiségek maximális tisztaságát, a zöldfelületek előkészítését. Folyamatosan a medencéket is felkészítik. Nagy öröm volt, hogy a kempingben egyre több lakókocsi volt található. A biztonság tekintetében is jelentős előrelépést ért el a fürdő. Gratulált a fürdő vezetőségének és valamennyi dolgozójának, további jó munkát kívánt.

**Dobos László polgármester:** Megkérdezte, hogy minek köszönhető az, hogy ilyen sok lakókocsi áll a kemping területén?

**Andrási István a Nagykun Víz- és Csatornamű Kft. ügyvezetője:** Az évek során sok reklámanyagot adtak ki, akik különféle rendezvényeket szerveztek a maguk körében, melynek a fürdő hely adott. A tisztaság és a csendesség közege visszatérő vendégeket fogad.

**Dobos László polgármester:** Milyen országokból érkeznek?

**Andrási István a Nagykun Víz- és Csatornamű Kft. ügyvezetője:** Lengyelország, Szlovákia, Hollandia és Németország.

Kérdés, hozzászólás van-e?

Kérdés, észrevétel nem hangzott el.

**Dobos László polgármester:** Javasolta az előterjesztés és a határozati javaslat elfogadását. Aki egyetért, kézfeltartással jelezze.

**A képviselő-testület döntése:** 10 igen szavazat. Nemleges szavazat és tartózkodás nem volt.

**153/2018. (V.24.) „kt.” sz. h a t á r o z a t**

**az Akácliget Fürdő 2018. évi nyári szezonkezdésre történő felkészüléséről**

A Karcag Városi Önkormányzat Képviselő-testülete az Akácliget Fürdő 2018. évi nyári szezonkezdésre történő felkészüléséről szóló tájékoztatót

**e l f o g a d j a .**

Erről értesülnek:

1. Karcag Városi Önkormányzat Képviselő-testület tagjai, lakóhelyeiken
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal, Aljegyzői Iroda, helyben

|  |  |
| --- | --- |
| **11. napirendi pont:** | Javaslat a Györffy István Nagykun Múzeum igazgatójának megbízására |

**Dobos László polgármester:** Köszöntötte Dr. Nagy-Molnár Miklós igazgató urat, aki pályázott a meghirdetett igazgatói posztra. A pályázatot véleményező bizottság véleményét kérte.

**Pánti Ildikó képviselő, Pályázatot Véleményező Bizottság elnöke:** A bizottság tagja, Dr. Kovács László képviselő úr, Kántor Éva a Közalkalmazotti Tanács tag a múzeum részéről, Deme Péter elnök, a Pulszky Társaság – Magyar Múzeumi Egyesület részéről.

Elmondta, hogy egy pályázat érkezett igazgató úr részéről, aki 1995-től mintegy 23 éve látja el a karcagi Györffy István Nagykun Múzeumnak az igazgatói megbízását.

A pályázatot elolvasva, áttanulmányozva a véleményező bizottság egyhangúan támogatta Dr. Nagy-Molnár Miklós igazgató úr újabb pályázatát.

Igazgató úr megfontolt, tudatos munkával folytatja a munkáját, amely nagyon fontos.

Megköszönte a bizottság munkáját, valamint a hivatal részéről Szabóné Fábián Éva humánpolitikai ügyintéző közreműködését.

**Dobos László polgármester:** Igazgató urat mindenki jól ismeri, mind a végzettsége, mind a felkészültsége, mentalitása teljes mértékben alkalmassá teszi arra, hogy egy újabb öt évre ezt a feladatot ellássa.

További kérdés, észrevétel nem hangzott el.

**Dobos László polgármester:** Javasolta az előterjesztés és a határozati javaslat elfogadását. Aki egyetért, kézfeltartással jelezze.

**A képviselő-testület döntése:** 10 igen szavazat. Nemleges szavazat és tartózkodás nem volt.

**154/2018. (V. 24.) „kt.” sz. határozat**

**a Györffy István Nagykun Múzeum igazgatójának megbízásáról**

Karcag Városi Önkormányzat Képviselő-testülete (a továbbiakban: Képviselő-testület) az Alaptörvény 32. cikk (1) bekezdés b) pontjában meghatározott jogkörében eljárva, valamint a Magyarország helyi önkormányzatairól szóló 2011. évi CLXXXIX. törvény 42. § 2. pontjában, a közalkalmazottak jogállásáról szóló 1992. évi XXXIII. törvény 23. §-ában, valamint a közalkalmazottak jogállásáról szóló 1992. évi XXXIII. törvény végrehajtásáról a művészeti, a közművelődési és a közgyűjteményi területen foglalkoztatott közalkalmazottak jogviszonyával összefüggő egyes kérdések rendezéséről szóló 150/1992. (XI. 20.) Korm. rendeletben foglaltak figyelembevételével a következő határozatot hozza:

1. A Képviselő-testület a Györffy István Nagykun Múzeumigazgatói feladatainak ellátásával Dr. Nagy- Molnár Miklós György (Gyöngyös, 1959. április 1., an.: Kovács Mária) Karcag, Kórház utca 25. Fsz. 1. ajtó. alatti lakost bízza meg.
2. A megbízás 2018. június 01-től, 2023. május 31. napjáig szól.
3. A Képviselő-testület Dr. Nagy-Molnár Miklós György illetményét az alábbiak szerint állapítja meg:

A Kjt.1. sz. melléklete szerinti garantált illetménye: 267 671 Ft

Kerekítés: 29 Ft

Garantált illetmény összesen: 267 700 Ft.

Összes alapilletmény: 267 700 Ft.

Vezetői pótlék: (150 %) 30 000 Ft.

Középfokú idegennyelv-tudási pótlék: (50%) 10 000 Ft

Közművelődés szakmai pótléka: (50%) 10 000 Ft

Kulturális illetménypótlék 40 200 Ft

Garantált össz. felüli illetm. (munk. döntés) 131 567 Ft.

Kerekítés: 33 Ft

**Járandóságok összesen:**  **489.500.-Ft.**

1. Megkeresi a Magyar Államkincstár Jász-Nagykun-Szolnok Megyei Területi Igazgatóságát, hogy Dr. Nagy-Molnár Miklós György részére a munkabér számfejtéséről és kifizetéséről gondoskodjon.

Felelős: Szabóné Fábián Éva humánpolitikai ügyintéző

Határidő: 2018. június 30.

Erről értesülnek:

1. Karcag Városi Önkormányzat Képviselő-testületének tagjai, lakhelyükön
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal Aljegyzői Iroda, helyben
5. Karcagi Polgármesteri Hivatal, Szabóné Fábián Éva humánpolitikai ügyintéző, helyben
6. Magyar Államkincstár, 5000 Szolnok, Liget u. 6. /a Jegyzői Iroda által/
7. Györffy István Nagykun Múzeum, Karcag, Kálvin u. 4.
8. Dr. Nagy-Molnár Miklós György igazgató, Karcag, Kórház utca 25. Fsz. 1.

**Dobos László polgármester:** Igazgató úrnak gratulált és további jó munkát kívánt.

**Dr. Nagy-Molnár Miklós a Györffy István Nagykun Múzeum igazgatója:** Megköszönte a képviselő-testület bizalmát, majd megjegyezte, hogy öt évvel ezelőtt, amikor a múzeum átkerült az önkormányzathoz, az még közelebb hozta az intézményt a városhoz. Újabb lendületet adott a munkájuknak, amiben a munkatársainak nagy szerepe volt, akiknek köszönetét fejezte ki. Minden lehetőség meg van arra, hogy ez a munka hasonlóan tovább folytatódik, mint eddig.

|  |  |
| --- | --- |
| **12. napirendi pont:** | Javaslat a Karcag-tilalmasi Mezőgazdasági Korlátolt Felelősségű Társasággal kötendő a Társaság tulajdonában lévő kutak és vízhálózat bérletéről szóló megállapodásról, valamint a 99/2014. (IV.24.) "kt." sz. határozat és az azt módosító határozatok hatályon kívül helyezéséről szóló 93/2015. (IV.30.) "kt." sz. határozat módosítására |

**Dobos László polgármester:** Bérleti idő meghosszabbítására tesznek javaslatot. Vitára bocsátotta a napirendet.

Kérdés, hozzászólás van-e?

**Nagyné László Erzsébet képviselő:** A javaslatból is egyértelműen kiderül, hogy a végleges megoldás nem ez, hanem egy önkormányzati tulajdonú ivóvízhálózat kiépítése. Ez már elkezdődött, folyamatban van, ezért szeretné a lakosokat is megnyugtatni, addig biztosítják az ott lakóknak az ivóvizet. Mint a körzet képviselője támogatja a javaslat megszavazását.

**Dobos László polgármester:** A város nem akarja végtelen ideig hosszabbítani a megállapodást, gazdaságos, ésszerű megoldást kell találni.

Kérdés, észrevétel nem hangzott el.

**Dobos László polgármester:** Javasolta az előterjesztés és a határozati javaslat elfogadását. Aki egyetért, kézfeltartással jelezze.

**A képviselő-testület döntése:** 10 igen szavazat. Nemleges szavazat és tartózkodás nem volt.

**155/2018. (V. 24.) “kt.” sz. h a t á r o z a t**

**a Karcag-Tilalmasi Mezőgazdasági Korlátolt Felelősségű Társasággal kötendő a Társaság tulajdonában lévő kutak és vízhálózat bérletéről szóló megállapodásról, valamint a 99/2014.(IV.24.) „kt.” sz. határozat és az azt módosító határozatok hatályon kívül helyezéséről szóló 93/2015. (IV.30.) „kt” sz. határozat módosításáról**

Karcag Városi Önkormányzat Képviselő-testülete (továbbiakban: Képviselő-testület) az Alaptörvény 32. cikk (1) bekezdés b) és f) pontjában biztosított jogkörében eljárva, a Magyarország helyi önkormányzatairól szóló 2011. évi CLXXXIX. törvény 10. § (1) bekezdése és 13. § (1) bekezdés 21. pontjában biztosított feladatkörében eljárva a Karcag-Tilalmasi Mezőgazdasági Korlátolt Felelősségű Társasággal kötendő a Társaság tulajdonában lévő kutak és vízhálózat bérletéről szóló megállapodásról, valamint a 99/2014.(IV.24.) „kt.” sz. határozat és az azt módosító határozatok hatályon kívül helyezéséről szóló 93/2015. (IV.30.) „kt” sz. határozatát (továbbiakban: Határozat) az alábbiak szerint módosítja:

1. A Határozat 1. pontjában szereplő „2015. május 01-től 2018. június30-ig.” szövegrész helyébe a „2015. május 01-től 2018. december 31-ig” szövegrész kerül
2. A Képviselő-testület felhatalmazza a Karcag Városi Önkormányzat Polgármesterét, hogy a bérleti szerződés módosítását megkösse.

3. A Képviselő-testület felkéri a Karcagi Polgármesteri Hivatal Költségvetési, Gazdálkodási és Kistérségi Irodáját, hogy a 2018. évre vonatkozó (6 hónap) bérleti és egyéb díjra 2.400.000 Ft-ot a 2018. évi költségvetés módosítás rendelet tervezetébe építse be.

Felelős: Szabóné Bóka Réka költségvetési csoportvezető

Határidő: 2018. június 30.

4. A Képviselő-testület felkéri a Karcagi Polgármesteri Hivatalt a szükséges intézkedések megtételére.

Felelős: Szabóné Bóka Réka költségvetési csoportvezető

Rózsa Sándor jegyző

Határidő: 2018. június 30.

Erről értesülnek:

1. Karcag Városi Önkormányzat Képviselő-testületének tagjai, lakhelyükön
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal Költségvetési, Gazdálkodási és Kistérségi Iroda, helyben
5. Karcagi Polgármesteri Hivatal Aljegyzői Iroda, helyben
6. Karcag Városi Önkormányzat önkormányzati tanácsadó, helyben
7. Karcag-Tilalmasi Mezőgazdasági Korlátolt Felelősségű Társaság, Varga Géza ügyvezető, 5308Karcag-Tilalmas 063 hrsz.

|  |  |
| --- | --- |
| **13. napirendi pont:** | Javaslat a Kátai Gábor Alapítvány támogatására |

**Dobos László polgármester:** Több hasonló támogatásról kell dönteniük, mindegyik olyan cél és feladat, amit ha jelképesen is, de támogatni kell.

A kórház alapítványáról van szó, külföldön is fellépnek, aminek nagyon örülnek.

Kérdés, hozzászólás van-e?

**Karcagi Nagy Zoltán képviselő, a Pénzügyi, Fejlesztési és Mezőgazdasági Bizottság elnöke:** Ismét öregbítette a város és a Kátai Gábor Kórház hírnevét a kórus. Most nemrégen Zágrábban volt fellépésük és hatalmas sikert arattak. Megköszönte a munkájukat, gratulált a kórusnak majd elmondta, hogy a tagok önkéntes, önzetlen munka révén jött létre és egyre emelkedő, magasabb színvonalon végzik a tevékenységüket.

A bizottság javaslata szerint a képviselő-testület a polgármesteri alapból támogatja a kórus zágrábi költségeit.

További kérdés, észrevétel nem hangzott el.

**Dobos László polgármester:** Javasolta az előterjesztés és a határozati javaslat elfogadását. Aki egyetért, kézfeltartással jelezze.

**A képviselő-testület döntése:** 10 igen szavazat. Nemleges szavazat és tartózkodás nem volt.

**156/2018. (V. 24.) „kt.” sz. h a t á r o z a t**

**a Kátai Gábor Alapítvány támogatásáról**

Karcag Városi Önkormányzat Képviselő-testülete (továbbiakban: Képviselő-testület) az Alaptörvény 32. cikk (1) bekezdése b) pontjában meghatározott jogkörében, a Magyarország helyi önkormányzatairól szóló 2011. évi CLXXXIX. törvény 10. § (1) bekezdésében és az államháztartáson kívüli források átvételéről és átadásáról szóló 21/2015. (XI.27.) önkormányzati rendeletében biztosított feladatkörében eljárva az alábbiak szerint dönt:

1. A Képviselő-testület Kátai MediSong Kórus Zágráb-i fellépése érdekében a Kátai Gábor Alapítványt a polgármesteri keret terhére 50.000,- Ft-tal támogatja.
2. A Képviselő-testület felkéri a Karcagi Polgármesteri Hivatalt a határozat 1. pontjából eredő feladatok végrehajtására.

Felelős: Szabóné Bóka Réka Költségvetési, Gazdálkodási és Kistérségi Iroda

költségvetési csoportvezető

Határidő: 2018. június 30.

Erről értesülnek:

1. Karcag Városi Önkormányzat Képviselő-testületének tagjai, lakhelyükön
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal Aljegyzői Iroda, helyben
5. Karcagi Polgármesteri Hivatal Költségvetési, Gazdálkodási és Kistérségi Iroda, helyben
6. Kátai Gábor Kórház, 5300 Karcag, Zöldfa u. 48.
7. Kátai Gábor Alapítvány, 5300 Karcag, Zöldfa u. 48.

|  |  |
| --- | --- |
| **14. napirendi pont:** | Javaslat a Magyarországi Légimentésért Alapítvány támogatására |

**Dobos László polgármester:** 10 ezer ft-ot tudnak felajánlani a polgármesteri keret terhére.

Kérdés, hozzászólás van-e?

Kérdés, észrevétel nem hangzott el.

**Dobos László polgármester:** Javasolta az előterjesztés és a határozati javaslat elfogadását. Aki egyetért, kézfeltartással jelezze.

**A képviselő-testület döntése:** 10 igen szavazat. Nemleges szavazat és tartózkodás nem volt.

**157/2018. (V. 24.) „kt.” sz. h a t á r o z a t**

**a Magyarországi Légimentésért Alapítvány támogatásáról**

Karcag Városi Önkormányzat Képviselő-testülete (továbbiakban: Képviselő-testület) az Alaptörvény 32. cikk (1) bekezdése b) pontjában meghatározott jogkörében, a Magyarország helyi önkormányzatairól szóló 2011. évi CLXXXIX. törvény 10. § (1) bekezdésében és az államháztartáson kívüli források átvételéről és átadásáról szóló 21/2015. (XI.27.) önkormányzati rendeletében biztosított feladatkörében eljárva az alábbiak szerint dönt:

1. A Képviselő-testület a Debreceni Légimentő Bázisra ultrahang készülék beszerzése érdekében a Magyarországi Légimentésért Alapítványt a polgármesteri keret terhére 10.000,- Ft-tal támogatja.
2. A Képviselő-testület felkéri a Karcagi Polgármesteri Hivatalt a határozat 1. pontjából eredő feladatok végrehajtására.

Felelős: Szabóné Bóka Réka Költségvetési, Gazdálkodási és Kistérségi Iroda

költségvetési csoportvezető

Határidő: 2018. június 30.

Erről értesülnek:

1. Karcag Városi Önkormányzat Képviselő-testületének tagjai, lakhelyükön
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal Aljegyzői Iroda, helyben
5. Karcagi Polgármesteri Hivatal Költségvetési, Gazdálkodási és Kistérségi Iroda, helyben
6. Magyarországi Légimentésért Alapítvány, 3529 Miskolc, Perczel Mór utca 42. 3/12.

|  |  |
| --- | --- |
| **15. napirendi pont:** | Javaslat a MEDICOPTER Alapítvány támogatására |

**Dobos László polgármester:** Szintén 10 ezer Ft-ot javasolt a polgármesteri keretből.

Kérdés, hozzászólás van-e?

Kérdés, észrevétel nem hangzott el.

**Dobos László polgármester:** Javasolta az előterjesztés és a határozati javaslat elfogadását. Aki egyetért, kézfeltartással jelezze.

**A képviselő-testület döntése:** 10 igen szavazat. Nemleges szavazat és tartózkodás nem volt.

**158/2018. (V. 24.) „kt.” sz. h a t á r o z a t**

**a MEDICOPTER Alapítvány támogatásáról**

Karcag Városi Önkormányzat Képviselő-testülete (továbbiakban: Képviselő-testület) az Alaptörvény 32. cikk (1) bekezdése b) pontjában meghatározott jogkörében, a Magyarország helyi önkormányzatairól szóló 2011. évi CLXXXIX. törvény 10. § (1) bekezdésében és az államháztartáson kívüli források átvételéről és átadásáról szóló 21/2015. (XI.27.) önkormányzati rendeletében biztosított feladatkörében eljárva az alábbiak szerint dönt:

1. A Képviselő-testület a sürgősségi betegellátásban alkalmazott eszközök beszerzése érdekében a MEDICOPTER Alapítványt a polgármesteri keret terhére 10.000,- Ft-tal támogatja.
2. A Képviselő-testület felkéri a Karcagi Polgármesteri Hivatalt a határozat 1. pontjából eredő feladatok végrehajtására.

Felelős: Szabóné Bóka Réka Költségvetési, Gazdálkodási és Kistérségi Iroda

költségvetési csoportvezető

Határidő: 2018. június 30.

Erről értesülnek:

1. Karcag Városi Önkormányzat Képviselő-testületének tagjai, lakhelyükön
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal Aljegyzői Iroda, helyben
5. Karcagi Polgármesteri Hivatal Költségvetési, Gazdálkodási és Kistérségi Iroda, helyben
6. MEDICOPTER Alapítvány, 1083 Budapest, Rákóczi út 51., 1439 Budapest, Pf. 679.

|  |  |
| --- | --- |
| **16. napirendi pont:** | Javaslat a Kisebbségekért - Pro Minoritate Alapítvány támogatására |

**Dobos László polgármester:** A Kisebbségekért Pro Alapítvány támogatására 20 ezer Ft-ot javasolt.

Kérdés, hozzászólás van-e?

Kérdés, észrevétel nem hangzott el.

**Dobos László polgármester:** Javasolta az előterjesztés és a határozati javaslat elfogadását. Aki egyetért, kézfeltartással jelezze.

**A képviselő-testület döntése:** 10 igen szavazat. Nemleges szavazat és tartózkodás nem volt.

**159/2018. (V. 24.) „kt.” sz. h a t á r o z a t**

**a Kisebbségekért - Pro Minoritate Alapítvány támogatásáról**

Karcag Városi Önkormányzat Képviselő-testülete (továbbiakban: Képviselő-testület) az Alaptörvény 32. cikk (1) bekezdése b) pontjában meghatározott jogkörében, a Magyarország helyi önkormányzatairól szóló 2011. évi CLXXXIX. törvény 10. § (1) bekezdésében és az államháztartáson kívüli források átvételéről és átadásáról szóló 21/2015. (XI.27.) önkormányzati rendeletében biztosított feladatkörében eljárva az alábbiak szerint dönt:

1. A Képviselő-testület a XXIX. Bálványosi Nyári Szabadegyetem és Diáktábor megszervezése érdekében a Kisebbségekért - Pro Minoritate Alapítványt a polgármesteri keret terhére 20.000,- Ft-tal támogatja.
2. A Képviselő-testület felkéri a Karcagi Polgármesteri Hivatalt a határozat 1. pontjából eredő feladatok végrehajtására.

Felelős: Szabóné Bóka Réka Költségvetési, Gazdálkodási és Kistérségi Iroda

költségvetési csoportvezető

Határidő: 2018. június 30.

Erről értesülnek:

1. Karcag Városi Önkormányzat Képviselő-testületének tagjai, lakhelyükön
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal Aljegyzői Iroda, helyben
5. Karcagi Polgármesteri Hivatal Költségvetési, Gazdálkodási és Kistérségi Iroda, helyben
6. Kisebbségekért - Pro Minoritate Alapítvány, 1055 Budapest, Falk Miksa u. 6. V/10.

|  |  |
| --- | --- |
| **17. napirendi pont:** | Javaslat az Eurázsiai Összefogásért Alapítvány támogatására |

**Dobos László polgármester:** Ennek az alapítványnak 200 ezer Ft-ot javasol, nagyon komoly utat tesznek meg.

Kérdés, hozzászólás van-e?

Kérdés, észrevétel nem hangzott el.

**Dobos László polgármester:** Javasolta az előterjesztés és a határozati javaslat elfogadását. Aki egyetért, kézfeltartással jelezze.

**A képviselő-testület döntése:** 10 igen szavazat. Nemleges szavazat és tartózkodás nem volt.

**160/2018. (V. 24.) „kt.” sz. h a t á r o z a t**

**az Eurázsiai Összefogásért Alapítvány támogatásáról**

Karcag Városi Önkormányzat Képviselő-testülete (továbbiakban: Képviselő-testület) az Alaptörvény 32. cikk (1) bekezdése b) pontjában meghatározott jogkörében, a Magyarország helyi önkormányzatairól szóló 2011. évi CLXXXIX. törvény 10. § (1) bekezdésében és az államháztartáson kívüli források átvételéről és átadásáról szóló 21/2015. (XI.27.) önkormányzati rendeletében biztosított feladatkörében eljárva az alábbiak szerint dönt:

1. A Képviselő-testület a 2018-as Selyemút Lóháton Történelmi Lovas expedíció megvalósítása érdekében az Eurázsiai Összefogásért Alapítványt a polgármesteri keret terhére 200.000,- Ft-tal támogatja.
2. A Képviselő-testület felkéri a Karcagi Polgármesteri Hivatalt a határozat 1. pontjából eredő feladatok végrehajtására.

Felelős: Szabóné Bóka Réka Költségvetési, Gazdálkodási és Kistérségi Iroda

költségvetési csoportvezető

Határidő: 2018. június 30.

Erről értesülnek:

1. Karcag Városi Önkormányzat Képviselő-testületének tagjai, lakhelyükön
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal Aljegyzői Iroda, helyben
5. Karcagi Polgármesteri Hivatal Költségvetési, Gazdálkodási és Kistérségi Iroda, helyben
6. Eurázsiai Összefogásért Alapítvány, 3724 Imola, Kossuth Lajos u. 5.

|  |  |
| --- | --- |
| **18. napirendi pont:** | Javaslat a „NYELVI LABORRAL A NYELVTANULÁSÉRT” alapítvány alapító okiratának módosítására |

**Dobos László polgármester:** Szükségessé vált az alapító okirat módosítása, tekintettel arra, hogy a kuratórium titkárának a lakcíme megváltozott, továbbá két felügyelő bizottsági tag lemondott. Helyükbe elnöknek javasolta Kósáné Bene Hajnalkát, tagnak pedig Vass Györgyöt.

Kérdés, hozzászólás van-e?

Kérdés, észrevétel nem hangzott el.

**Dobos László polgármester:** Két határozati javasoltról kell dönteni. Elsőként " **a *„NYELVI LABORRAL A NYELVTANULÁSÉRT” alapítvány alapító okiratának módosításáról"*** című határozati javaslatot tette fel szavazásra. Aki egyetért, kézfeltartással jelezze.

**A képviselő-testület döntése:** 10 igen szavazat. Nemleges szavazat és tartózkodás nem volt.

**161/2018. (V.24.) „kt.” sz. határozat**

**a „NYELVI LABORRAL A NYELVTANULÁSÉRT” alapítvány alapító okiratának módosításáról**

Karcag Városi Önkormányzat Képviselő-testülete, mint alapító, a Polgári Törvénykönyvről szóló 2013. évi V. törvény 3:378. § és a 3:391. § (1)-(2) bekezdései alapján a „NYELVI LABORRAL A NYELVTANULÁSÉRT” alapítvány többszörösen módosított alapító okiratát (továbbiakban: alapító okirat) az alábbiak szerint módosítja:

Az alapító okirat VI. pont negyedik bekezdésének utolsó (harmadik) pontja az alábbiakra módosul:

- titkár: Szabóné Fábián Éva*, 5300 Karcag, Kazinczy u. 3.* szám alatti lakos.

Az alapító okirat VII/A. pont tizedik bekezdése az alábbiakra módosul:

A felügyelőbizottság tagjai:

elnök:*Kósáné Bene Hajnalka, 5300 Karcag, Pipacs u. 20.* szám alatti lakos;

tagok:*Vass György, 5300 Karcag, Damjanich u. 65/A.* szám alatti lakos,

Molnár Sándorné, 5300 Karcag, Ady Endre u. 2.szám alatti lakos.

Az alapítványlétesítő okiratát az alapító képviseletében Dobos László polgármester, továbbá Györfi Sándor alapító és dr. Mándoki István alapító a törvényszerű, aktuális záradékkal és aláírásával látja el, majd az okiratszerkesztésre felkért ügyvéd záradéka és ellenjegyzése kerül feltüntetésre.

Az alapító gondoskodik a jelen módosításokat tartalmazó, egységes szerkezetű alapító okirat elkészítéséről és jelen határozathoz történő csatolásáról.

A Képviselő-testület felkéri Karcag Városi Önkormányzat Jegyzőjét, hogy az alapító okirat módosításából eredő feladatokat - a kuratórium és az ügyben eljárásra megbízott ügyvéd közreműködésével - végezze el.

Felelős: Rózsa Sándor jegyző

Határidő: 2018. május 31.

Erről értesülnek:

1. Karcag Városi Önkormányzat Képviselő-testület tagjai, lakhelyükön
2. Karcag Városi Önkormányzat Jegyzője
3. Karcagi Polgármesteri Hivatal Költségvetési, Gazdálkodási és Kistérségi Iroda, Kistérségi Csoport
4. „NYELVI LABORRAL A NYELVTANULÁSÉRT” alapítvány, a kuratórium elnöke (intézményi és civil kapcsolatok ügyintézője útján)
5. Szolnoki Törvényszék, 5000 Szolnok, Kossuth L. út 1. (eljáró ügyvéd közreműködésével)
6. Dr. Mihály Ügyvédi Iroda, 5300 Karcag, Kertész J. u. 5. II. lh. fsz. 2.

**Dobos László polgármester:** Következő " **a „NYELVI LABORRAL A NYELVTANULÁSÉRT” alapítvány módosításokkal egységes szerkezetbe foglalt alapító okiratának elfogadásáról*"*** című határozati javaslat. Aki egyetért, kézfeltartással jelezze.

**A képviselő-testület döntése:** 10 igen szavazat. Nemleges szavazat és tartózkodás nem volt.

**162/2018. (V.24.) „kt.” sz. határozat**

**a „NYELVI LABORRAL A NYELVTANULÁSÉRT” alapítvány módosításokkal egységes szerkezetbe foglalt alapító okiratának elfogadásáról**

Karcag Városi Önkormányzat Képviselő-testülete, mint alapító, a Polgári Törvénykönyvről szóló 2013. évi V. törvény 3:378. § és a 3:391. § (1)-(2) bekezdései alapján a „NYELVI LABORRAL A NYELVTANULÁSÉRT” alapítvány módosításokkal egységes szerkezetbe foglalt alapító okiratát (a határozat melléklete) elfogadja.

A Képviselő-testület felkéri Karcag Városi Önkormányzat Jegyzőjét, hogy a módosításokkal egységes szerkezetbe foglalt alapító okiratból eredő feladatokat - a kuratórium és az ügyben eljárásra megbízott ügyvéd közreműködésével - végezze el.

Felelős: Rózsa Sándor jegyző

Határidő: 2018. május 31.

Erről értesülnek:

1. Karcag Városi Önkormányzat Képviselő-testület tagjai, lakhelyükön
2. Karcag Városi Önkormányzat Jegyzője
3. Karcagi Polgármesteri Hivatal Költségvetési, Gazdálkodási és Kistérségi Iroda, Kistérségi Csoport
4. „NYELVI LABORRAL A NYELVTANULÁSÉRT” alapítvány, a kuratórium elnöke (intézményi és civil kapcsolatok ügyintézője útján)
5. Szolnoki Törvényszék, 5000 Szolnok, Kossuth L. út 1. (eljáró ügyvéd közreműködésével)
6. Dr. Mihály Ügyvédi Iroda, 5300 Karcag, Kertész J. u. 5. II. lh. fsz. 2.

**162/2018. (V.24.) „kt.” sz. határozat melléklete:**

**„NYELVI LABORRAL A NYELVTANULÁSÉRT” alapítvány alapító okirata**

**(egységes szerkezetben)**

A Karcag Városi Önkormányzat (Karcag, Kossuth tér 1.), valamint Györfi Sándor Karcag, Petőfi u. 10/a. és Dr. Mándoki István Karcag, Madarasi u. 9-11. sz. alatti lakosok általános iskolai nyelvi labor létrehozását segítő alapítványt alapítottak határozatlan időre, melynek létesítő okiratát a hatályos törvényi szabályozáshoz igazodóan az alábbiak szerint foglalnak egységes szerkezetbe.

1. Az alapítvány neve:

**„NYELVI LABORRAL A NYELVTANULÁSÉRT”**

1. Az alapítvány célja: adományokból nyelvi laboratórium felszerelése és berendezése, amely lehetővé teszi az általános iskolában a nyelvoktatás modern formájának bevezetését, továbbá a nevelés és oktatás, képességfejlesztés, ismeretterjesztés hatékony, modern lehetőségeinek igénybevételét. A nyelvi laboratórium elhasználódott eszközeinek javítása, pótlása, szükség esetén korszerűbbre cserélése. A nyelvi laboratóriumhoz kapcsolódó, azt kiegészítő technikai eszközök, különösen számítógépes rendszer beszerzése, üzembe állítása, működtetése, Tehetséges tanulók, támogatása, jutalmazása, hazai és külföldi nyelvi táborokon történő részvétel támogatása. Alapítványi rendezvények (kulturális programok) rendezése.

Iskolai rendezvények támogatása (Györffy Napok, Néptánc gála, karácsonyi műsor). A tehetséges gyerekek táboroztatásához hozzájárulás, az iskolai táborok támogatása. Az erdei iskola programjaihoz hozzájárulás. A Városudvarban lévő alapítványi épület karbantartása, felújítása.

Az alapítvány céljainak megvalósítása érdekében az alapító okirat jelen pontjában meghatározott közhasznú tevékenységeket folytatja, e közhasznú tevékenységeket a Magyarország helyi önkormányzatairól szóló 2011. évi CLXXXIX. törvény 13. § (1) bekezdése 7. és 15. pontjaiban meghatározott helyi közügyek, valamint helyben biztosítható közfeladatok körében ellátandó helyi önkormányzati feladatokhoz kapcsolódóan végzi, melyek az alábbiak:

* 7. kulturális szolgáltatás, különösen a nyilvános könyvtári ellátás biztosítása; filmszínház, előadó-művészeti szervezet támogatása, a kulturális örökség helyi védelme; a helyi közművelődési tevékenység támogatása;
* 15. sport, ifjúsági ügyek.

(E közhasznú tevékenységet ellátva az alapítvány a célt közvetlenül szolgálja és a feladatot részben közvetlenül, részben közvetetten ellátja, (az állami és önkormányzati feladatot részben átvállalva), mely közfeladat a kulturális örökség védelméről szóló 2001. évi LXIV. tv. 5. § (1) bekezdése és 6. § (1) bekezdése alapján, a nemzeti köznevelésről szóló 2011. évi CXC. tv.1. § (2) bekezdés és a4. § 1.pont c, és p,alpontja alapján, valamint az önkormányzatokról szóló 2011. évi CLXXXIX. tv. 13. § (1) bekezdés 7. és 15. pontja értelmében).

1. Az alapítvány vagyona: Az alapításkori vagyon összege: 105.000,- Ft
2. Karcag Városi Önkormányzat alapító 70.000,- Ft
3. Györfi Sándor, Karcag, Petőfi u. 10/a. alapító 5.000,-Ft
4. Dr. Mándoki István, Karcag, Madarasi u. 9-11. alapító 5.000,- Ft

(Továbbiakban: alapító.)

A Györffy István Általános Iskola szülői munkaközössége 25.000,- Ft-ot befizetett az induló vagyonhoz.

1. Az alapítvány vagyonának felhasználásának módja:

Az alapítvány önálló jogi személy, vagyonát az OTP Bank Nyrt. Karcagi Fiókja „565-459” számú, mozgó kamatozású betéti számláján kezeli.

Az alapítványra befolyt összeg felhasználása kizárólagosan a kezelő szerv feladata.

Az alapítványhoz befolyt összeg felhasználása kizárólagosan az alapítvány céljával kapcsolatos kiadásokra történhet.

Az alapítvány kezelő szervének normatív és működési feltételeit biztosítani kell.

Az alapító jogi és természetes személyek az alapítvány céljára felajánlott összeget az alapító okirat aláírását követő 8 napon belül befizetik az alapítványnak az OTP Bank Nyrt. Karcagi Fiókjában nyitott „565-459” számú betéti számlájára.

Az alapítvány tagsággal nem rendelkezik és értelemszerűen nem zárja ki, hogy más is részesülhessen közhasznú szolgáltatásaiból.

Az alapítvány gazdasági-vállalkozási tevékenységet csak közhasznú, vagy az alapító okiratban meghatározott alapcél szerinti tevékenység megvalósítását nem veszélyeztetve végez. A gazdálkodása során elért eredményét nem osztja fel, azt az alapító okiratában meghatározott közhasznú tevékenységre fordítja.

Közvetlen politikai tevékenységet változatlanul nem folytat, szervezete pártoktól független és azoknak anyagi támogatást nem nyújt.

Az alapítvány kizárja, hogy politikai pártok működését bármilyen formában befolyásolják, politikai pártoktól támogatást nem fogad el, országgyűlési képviselő jelöltet a megelőző utolsó választáson nem állított és nem támogatott, és ezt a továbbiakra nézve is kizárja.

Az alapítvány az alapítót, az esetleges csatlakozót és ezek hozzátartozóit, a vezető tisztségviselőt, a támogatót, az önkéntest, valamint e személyek közeli hozzátartozóját - a jogszabályban meghatározottak kivételével - cél szerinti juttatásban nem részesítheti.

Az alapítvány váltót, illetve más hiteljogviszonyt megtestesítő értékpapírt nem bocsáthat ki.

Az alapítvány gazdasági-vállalkozási tevékenységének fejlesztéséhez közhasznú tevékenységét veszélyeztető mértékű hitelt nem vehet fel.

Az alapítvány bármely cél szerinti juttatását pályázathoz kötheti, továbbá a jogszabályi feltételek teljesülése esetén pályázathoz köteles kötni. A pályázatra vonatkozó szabályokat a kuratórium határozza meg. A vagyon felhasználásának módja: eseti, rendszeres támogatások, juttatások, pályázati úton juttatott támogatások, ösztöndíjak, természetbeni juttatások nyújtása az alapítvány céljának, feladatainak, tevékenységének megfelelően. Az eseti vagy rendszeres támogatásokról, juttatásokról, pályázati kiírásokról, az elbírálás rendjéről, a pályázati határidőkről, a pályázati úton juttatott támogatásokról, az ösztöndíjakról, a természetbeni juttatásokról a kuratórium dönt. Az alapítvány pályázat kiírása nélkül évente a vagyona 5%-ának mértékéig, de legfeljebb összesen egymillió forint (közvetlen vagy közvetett) támogatást nyújthat az alapító okiratban foglalt célokra. Meghívásos pályázat kiírására kizárólag akkor kerülhet sor, ha

- azt törvény vagy kormányrendelet lehetővé teszi és

- pályázati kiírás tartalmazza a támogatási célt, a támogatás feltételeit és az elszámolás részletes rendjét.

1. Az alapítvány székhelye: Karcag, József Attila u. 1.
2. Az alapítvány kezelő szervezete:

A kuratórium az alapítvány ügyvezető szerve. A kuratórium tagjai az alapítvány vezető tisztségviselői.

A kuratórium három természetes személyből áll, akik közül legalább kettőnek állandó belföldi lakóhellyel kell rendelkeznie.

Az alapítvány kedvezményezettje és annak közeli hozzátartozója nem lehet a kuratórium tagja. Az alapító és közeli hozzátartozói nem lehetnek többségben a kuratóriumban.

A kuratórium tagjait(elnökét, alelnökét, titkárát) az alapító szóban vagy írásban kéri fel, a tagok írásban nyilatkoznak arról, hogy a kuratóriumi tagságot vállalják.

A kuratórium tagjainak megbízása határozatlan időre szól. A kuratóriumi tagságmegszűnésére a jogi személy tisztségviselőinek megbízatása megszűnésére vonatkozó hatályos törvényi rendelkezések irányadók, továbbá a kuratórium tagját megbízatásának lejárta előtt az alapítványi cél megvalósításának közvetlen veszélyeztetése esetén az alapítói jogok gyakorlója hívhatja vissza.

A kuratórium tagjai:

- elnök:Szakályné Kollát Emese Karcag Kuthen u. 3. szám alatti lakos;

- alelnök:Kovács Miklós Istvánné, Karcag Kossuth L. u. 10/a.szám alatti lakos;

- titkár:Szabóné Fábián Éva, *5300 Karcag, Kazinczy u. 3.* szám alatti lakos.

A kuratórium szükség szerint ülésezik, évente legalább egy alkalommal köteles ülést tartani. A kuratórium határozatképes, ha ülésén a tagok több mint fele jelen van.

Döntéseit nyílt szavazással, egyszerű szótöbbséggel hozza. A kuratórium ülései nyilvánosak, amely nyilvánosság jogszabályban meghatározott esetekben korlátozható. Az üléseket az elnök vezeti.

A kuratórium üléseit az elnök, akadályoztatása esetén a titkár hívja össze legalább 8 nappal az ülést megelőzően írásos meghívóval, mely tartalmazza az ülés napirendjét. Bármely kuratóriumi tag kérheti kuratóriumi ülés összehívását a cél és az ok megjelölésével. Ilyen kérelem esetén a kuratórium elnöke köteles a kérelem beérkezésétől számított nyolc napon belül intézkedni az ülés összehívásáról. Ha ennek a kötelezettségének a kuratórium elnöke nem tesz eleget, a kuratórium ülését a kérelmet előterjesztő tag is összehívhatja. Az alapító önkormányzat képviselő-testületének tagjai tanácskozási joggal részt vehetnek a kuratórium ülésein, meghívásukról az elnök gondoskodik. A felügyelőbizottság elnökét és tagjait a kuratórium üléseire meg kell hívni, akik az ülésen tanácskozási joggal vehetnek részt.

Az alapítvány a jogszabályi rendelkezések alapján köteles éves beszámolót készíteni. A Kuratórium által határozattal elfogadott beszámolót, valamint annak mellékleteit, a közhasznúsági mellékletet az adott üzleti év mérleg fordulónapját követő ötödik hónap utolsó napjáig letétbe helyezi és közzéteszi. A letétbe helyezési és a közzétételi kötelezettségét az alapítvány a hatályos jogszabályok rendelkezései szerint teljesíti.

A kuratórium elnöke évente beszámol az alapítvány működéséről, gazdálkodásáról, valamint az alapítványi célok megvalósításáról az alapítóknak.

Az alapítvány jelen létesítő okirat felhatalmazása alapján megalkotja belső szabályzatát, melynek rendelkeznie kell:

* olyan nyilvántartás vezetéséről, amelyből a vezető szerv döntésének tartalma, időpontja és hatálya, illetve a döntést támogatók és ellenzők számaránya (ha lehetséges személye) megállapítható,
* a vezető szerv döntéseinek az érintettekkel való közlési, illetve nyilvánosságra hozatali módjáról,
* a közhasznú szervezet működésének, szolgáltatásai igénybevétele módjának, beszámolói közlésének nyilvánosságáról,
* a közhasznú szervezet működésével kapcsolatosan keletkezett iratokba való betekintés rendjéről.

Az alapítvány működtetését a kuratórium tagjai rendszeres díjazás nélkül látják el, de a munkájuk során felmerült költségeiket az alapítvány megtéríti. A kuratórium tagja ilyen igény esetén köteles a felmerült költségekről bizonylatot bemutatni vagy a felmerült költséget egyéb, hitelt érdemlő módon alátámasztani. Az alapító bármikor jogosult írásban a kuratórium tagjainak vagy az alapítvány tevékenységében részt vevő más személyek javára eseti vagy rendszeres díjazást megállapítani. Ilyen alapítói döntés esetén az alapítvány köteles az esti vagy rendszeres díjat az alapítói döntés szerint a jogosultnak megfizetni.

VI/A. Az alapítvány képviselete:

Az alapítvány jogi személy. Az alapítvány képviseletét a jogi személy tisztségviselőiként a kuratórium tagjai látják el az alábbiak szerint:

- a kuratórium elnökének képviseleti joga önálló, korlátlan;

- a kuratórium alelnökének képviseleti joga önálló, korlátlan;

- a kuratórium titkárának képviseleti joga önálló, korlátlan.

A kuratórium nevében kötelezettségvállalásra az elnök önállóan, az alelnök (az elnök akadályozottsága esetén) önállóan, a titkár (az elnök és az alelnök akadályozottsága esetén) önállóan jogosult.

A pénzforgalmi számláról pénz felvétele, utalványozása és átutalása során ugyancsak az előző pontban foglaltak szerint kell eljárni. A számviteli jogszabályokban írt rendelkezéseket és az alapítvány pénzkezelésére vonatkozó normákat önálló pénzfelvétel esetén is következetesen, utólag rekonstruálhatóan be kell tartani, a bizonylatokat és egyéb kapcsolódó dokumentumokat az előírt ideig, bármikori ellenőrzésre alkalmas rendezettséggel meg kell őrizni.

1. A kuratórium hatásköre, feladatai:

* Dönt az alapítványi vagyon felhasználásról, melynek elsődleges célja a nyelvi labor felszerelése, később működésének minél magasabb szintű biztosítása.
* A kuratórium dönt minden kérdésben, amelyet a jogszabály és az alapító okirat hatáskörébe utal.

VII/A. A felügyelőbizottság

Az alapítók három tagból álló felügyelőbizottság létrehozását rendelik el azzal a feladattal, hogy az ügyvezetést az alapítvány érdekeinek megóvása céljából ellenőrizze.

A felügyelőbizottság tagja az a nagykorú személy lehet, akinek cselekvőképességét a tevékenysége ellátásához szükséges körben nem korlátozták. Nem lehet a felügyelőbizottság tagja, akivel szemben a vezető tisztségviselőkre vonatkozó kizáró ok áll fenn, továbbá aki vagy akinek a hozzátartozója az alapítvány vezető tisztségviselője.

A felügyelőbizottság tagjai a felügyelőbizottság munkájában személyesen kötelesek részt venni. A felügyelőbizottság tagjai az alapítvány ügyvezetésétől függetlenek, tevékenységük során nem utasíthatóak.

Az alapító választja a felügyelőbizottsági tagokat (elnökét és két tagját). A felügyelőbizottsági tagsági jogviszony az elfogadással jön létre.

A felügyelőbizottsági tagság megszűnésére a vezető tisztségviselői megbízatás megszűnésére vonatkozó szabályokat kell alkalmazni, azzal, hogy a felügyelőbizottsági tag lemondó nyilatkozatát az alapítvány vezető tisztségviselőjéhez intézi.

A felügyelőbizottság köteles az alapító döntéshozó szerve elé kerülő előterjesztéseket megvizsgálni, és ezekkel kapcsolatos álláspontját a döntéshozó szerv ülésén ismertetni.

A felügyelőbizottság az alapítvány irataiba, számviteli nyilvántartásaiba, könyveibe betekinthet, a vezető tisztségviselőktől és az alapítvány munkavállalóitól felvilágosítást kérhet, a jogi személy fizetési számláját, pénztárát, értékpapír- és áruállományát, valamint szerződéseit megvizsgálhatja és szakértővel megvizsgáltathatja.

A felügyelőbizottság határozatait a jelenlévők szótöbbségével hozza.

A felügyelőbizottsági tagok az ellenőrzési kötelezettségük elmulasztásával vagy nem megfelelő teljesítésével a jogi személynek okozott károkért a szerződésszegéssel okozott kárért való felelősség szabályai szerint felelnek a jogi személlyel szemben.

A felügyelőbizottság ellenőrzi az alapítvány működését és gazdálkodását. Ennek során a vezető tisztségviselőktől jelentést, az alapítvány munkavállalóitól pedig tájékoztatást vagy felvilágosítást kérhet, továbbá az alapítvány könyveibe és irataiba betekinthet, azokat megvizsgálhatja.

A felügyelőbizottság tagja az alapítvány kuratórium ülésén tanácskozási joggal részt vehet.

A felügyelőbizottság köteles az intézkedésre való jogosultságának megfelelően a kuratóriumot vagy az alapítót tájékoztatni és a kuratórium ülésének összehívását annak összehívását kezdeményezni, ha arról szerez tudomást, hogy

- a szervezet működése során olyan jogszabálysértés vagy a szervezet érdekeit egyébként súlyosan sértő esemény (mulasztás) történt, amelynek megszüntetése vagy következményeinek elhárítása, illetve enyhítése az intézkedésre jogosult vezető szerv döntését teszi szükségessé;

- a vezető tisztségviselők felelősségét megalapozó tény merült fel.

Az alapító ülését vagy a kuratórium ülését a felügyelőbizottság indítványára - annak megtételétől számított harminc napon belül - intézkedés céljából össze kell hívni. E határidő eredménytelen eltelte esetén az alapító értesítésére és a kuratórium ülésének összehívására a felügyelőbizottság is jogosult.

Ha az arra jogosult szerv a törvényes működés helyreállítása érdekében szükséges intézkedéseket nem teszi meg, a felügyelőbizottság köteles haladéktalanul értesíteni a törvényességi ellenőrzést ellátó szervet.

A felügyelőbizottság tagjai:

elnök: *Kósáné Bene Hajnalka, 5300 Karcag, Pipacs u. 20.* szám alatti lakos;

tagok: *Vass György, 5300 Karcag, Damjanich u. 65/A* szám alatti lakos,

Molnár Sándorné, 5300 Karcag, Ady Endre u. 2.szám alatti lakos.

A felügyelőbizottság ügyrendjét maga határozza meg.

1. Az alapítványhoz való csatlakozás módja:

Az alapítvány nyitott. Azon személyek, akik az alapítvány céljával egyetértenek és az alapító okiratban foglaltakat elfogadják, folyamatosan csatlakozhatnak az alapítványhoz az alapítóhoz intézett ilyen irányú írásbeli kérés és ennek alapítói elfogadása estén, legalább100.000 Ft-ot elérő pénzösszeg befizetésével. A pénzösszeg megfizetése és az alapító által történő elfogadása önmagában nem eredményez csatlakozást, csakis az alapító ilyen tartalmú kifejezett, írásbeli határozatban rögzített elfogadása eredményez csatlakozást. Külföldi csatlakozónál a devizaösszeg hivatalos árfolyamon átszámított forint összege az irányadó.

1. A közalapítvány módosítása és megszűnése
2. Az alapítvány alapító okiratát az alapító módosíthatja, de ennek során az alapítványcéljait és a megvalósításuk érdekében kifejtendő tevékenységeket csak bővítheti, kiterjesztheti, ha annak ellátására a vagyoni helyzet megfelelő alapot ad.
3. Az alapítványt a bíróság az alapító kérelmére megszünteti, ha az alapító okiratban jelzett közfeladatok ellátásának biztosítása más módon vagy más szervezeti keretben hatékonyabban megvalósítható. Az alapítvány megszűnése esetén az alapítvány vagyona – a hitelezők kielégítése után – az alapító erre vonatkozó külön határozata szerint használandó fel, aki köteles azt a megszűnt alapítvány céljaihoz hasonló célra fordítani és erről a nyilvánosságot megfelelően tájékoztatni.
4. Az összeférhetetlenség szabályai:

A kuratórium határozathozatalában nem vehet részt az a személy, aki, vagy akinek közeli hozzátartozója a határozat alapján:

* + kötelezettség, vagy felelősség alól mentesül; *vagy*
  + bármilyen más előnyben részesül, illetve a megkötendő jogügyletben egyébként érdekelt. (Nem minősül előnynek az alapítvány cél szerinti juttatásai keretében *a* bárki által megkötés nélkül igénybe vehető nem pénzbeli szolgáltatás.

A közhasznú szervezet megszűnését követő három évig nem lehet más közhasznú szervezet vezető tisztségviselője az a személy, aki korábban olyan közhasznú szervezet vezető tisztségviselője volt - annak megszűnését megelőző két évben legalább egy évig -,

* amely jogutód nélkül szűnt meg úgy, hogy az állami adó- és vámhatóságnál nyilvántartott adó- és vámtartozását nem egyenlítette ki,
* amellyel szemben az állami adó- és vámhatóság jelentős összegű adóhiányt tárt fel,
* amellyel szemben az állami adó- és vámhatóság üzletzárás intézkedést alkalmazott, vagy üzletzárást helyettesítő bírságot szabott ki,
* amelynek adószámát az állami adó- és vámhatóság az adózás rendjéről szóló törvény szerint felfüggesztette vagy törölte.

A vezető tisztségviselő, illetve az ennek jelölt személy köteles valamennyi érintett közhasznú szervezetet előzetesen tájékoztatni arról, hogy ilyen tisztséget egyidejűleg más közhasznú szervezetnél is betölt.

A kuratórium tagjai az alapítvány vezető tisztségviselői, így rájuk vonatkozóan alkalmazni kell az alábbi kizárási és összeférhetetlenségi szabályokat is:

Vezető tisztségviselő az a nagykorú személy lehet, akinek cselekvőképességét a tevékenysége ellátásához szükséges körben nem korlátozták.

Ha a vezető tisztségviselő jogi személy, a jogi személy köteles kijelölni azt a természetes személyt, aki a vezető tisztségviselői feladatokat nevében ellátja. A vezető tisztségviselőkre vonatkozó szabályokat a kijelölt személyre is alkalmazni kell.

A vezető tisztségviselő ügyvezetési feladatait személyesen köteles ellátni.

Nem lehet vezető tisztségviselő az, akit bűncselekmény elkövetése miatt jogerősen szabadságvesztés büntetésre ítéltek, amíg a büntetett előélethez fűződő hátrányos következmények alól nem mentesült.

Nem lehet vezető tisztségviselő az, akit e foglalkozástól jogerősen eltiltottak. Akit valamely foglalkozástól jogerős bírói ítélettel eltiltottak, az eltiltás hatálya alatt az ítéletben megjelölt tevékenységet folytató jogi személy vezető tisztségviselője nem lehet.

Az eltiltást kimondó határozatban megszabott időtartamig nem lehet vezető tisztségviselő az, akit eltiltottak a vezető tisztségviselői tevékenységtől.

Az alapítványa „Karcagi Hírmondó” című helyi újságban, ennek akadálya esetén a helyben szokásos egyéb módon közzéteszi a létesítő okirat módosítása esetén annak egységes szerkezetbe foglalt, elfogadott szövegét.

Az alapító okiratban nem szabályozott kérdésekben a Polgári Törvénykönyvről szóló 2013. évi V. törvény és az egyéb hatályos jogszabályok vonatkozó rendelkezéseit kell alkalmazni.

*Záradék:*

Jelen egységes szerkezetbe foglalt alapító okirat készült *a Karcag Városi Önkormányzat Képviselő-testületének, mint alapítónak a „NYELVI LABORRAL A NYELVTANULÁSÉRT” alapítvány alapító okiratának módosításáról szóló…../2018. (V.24.) „kt.” sz. határozatában foglaltak szerint. A létesítő okirat módosítására a határozat szerint, illetőleg az egységes szerkezetű létesítő okiratban dőlt betűvel szedett módosítások adtak okot.*

*Igazoljuk, hogy a létesítő okirat egységes szerkezetbe foglalt szövege megfelel a létesítőokirat-módosítások alapján hatályos tartalmának.*

Karcag, *2018. május …*

|  |  |  |
| --- | --- | --- |
| **(: Györfi Sándor :)**  alapító | **(: Dobos László :)**  polgármester  a Karcag Városi Önkormányzat  alapító képviseletében | **(: Dr. Mándoki István :)**  alapító |

*Jogi képviselői záradék:*

*Alulírott ügyvéd, a civil szervezetek bírósági nyilvántartásáról és az ezzel összefüggő eljárási szabályokról szóló 2011. évi CLXXXI. törvény 38. § (2) bekezdése alapján igazolom, hogy a létesítő okirat egységes szerkezetbe foglalt szövege megfelel a létesítőokirat-módosítások alapján hatályos tartalmának. Az egységes szerkezetű létesítő okirat elkészítésére az előzőleg hatályos létesítő okiratból - az alapítói határozat szerint - törölt, valamint a jelen egységes szerkezetű okiratban dőlt betűvel szedett szövegrészek változása adott okot.*

*Egységes szerkezetű okiratba foglaltam és ellenjegyzem (09-408).*

*Karcag, 2018. május ….*

……………………………………

*Dr. Mihály László*

*ügyvéd*

**Dobos László polgármester:** Ismertette, hogy a következő napirendi pont **Gyurcsek János** alpolgármester urat személyesen érinti.

A kizárás kérdésében a képviselő‑testületnek kell döntenie.

Az Mötv. 49. § (1) - (2) bekezdése alapján a képviselő-testület döntéshozatalából kizárható az, akit, vagy akinek a hozzátartozóját az ügy személyesen érinti, a képviselő köteles bejelenteni a személyes érintettségét.

A kizárt képviselőt a határozatképesség szempontjából jelenlévőnek kell tekinteni.

Az ülést megelőzően az érintett képviselő bejelentette személyes érintettségét.

Javasolta a képviselő-testületnek, hogy ne tekintse kizáró oknak a fennálló személyes érintettséget, a képviselő szavazzon az őt érintő napirend tárgyalása során, ezzel is kifejezésre juttatva azt, hogy vállalja az adott megbízatást.

Van-e valakinek kérdése, észrevétele?

Kérdés, észrevétel nem hangzott el.

**Dobos László polgármester:** Szavazásra tette fel a következő határozati javaslatot. Aki egyetért azzal, hogy a képviselő-testület nem tekinti kizáró oknak az érintett képviselő személyes érintettségét, s a képviselőt a döntéshozatalból nem zárja ki, az kézfeltartással jelezze.

**A Képviselő-testület döntése:** 10 igen szavazat. Nemleges szavazat és tartózkodás nem volt.

**163/2018. (V. 24.) „kt” sz. h a t á r o z a t**

**a képviselő kizáró okáról**

A Karcag Városi Önkormányzat Képviselő-testülete a Magyarország helyi önkormányzatairól szóló 2011. évi CLXXXIX. törvény 49. § (1) - (2) bekezdése alapján biztosított jogkörében eljárva ***"a Karcag Térségi Közszolgáltató Nonprofit Kft.-ben Karcag Városi Önkormányzatot, mint tagot képviselő személy meghatalmazására”***szóló napirend vonatkozásában nem tekinti kizáró oknak **Gyurcsek János** helyi képviselő személyes érintettségét, s a képviselőt a napirend vonatkozásában **a döntéshozatalból nem zárja ki.**

Erről értesülnek:

1. Karcag Városi Önkormányzat Képviselő-testület tagjai, lakóhelyeiken
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal, Aljegyzői Iroda, helyben

|  |  |
| --- | --- |
| **19. napirendi pont:** | Javaslat a Karcag Térségi Közszolgáltató Nonprofit Kft.-ben Karcag Városi Önkormányzatot, mint tagot képviselő személy meghatalmazására |

**Dobos László polgármester:** A napirend vonatkozásában kérdés, hozzászólás van-e?

Kérdés, észrevétel nem hangzott el.

**Dobos László polgármester:** Javasolta az előterjesztés és a határozati javaslat elfogadását. Aki egyetért, kézfeltartással jelezze.

**A képviselő-testület döntése:** 10 igen szavazat. Nemleges szavazat és tartózkodás nem volt.

**164/2018. (V.24.) „kt.” sz. határozat**

**a Karcag Térségi Közszolgáltató Nonprofit Kft.-ben Karcag Városi Önkormányzatot, mint tagot képviselő személy meghatalmazásáról**

Karcag Városi Önkormányzat Képviselő-testülete (a továbbiakban: Képviselő-testület) az Alaptörvény 32. cikk (1) bekezdés b) pontjában biztosított jogkörében eljárva, a Polgári Törvénykönyvről szóló 2013. évi V. törvény 3:110. § (1) bekezdése alapján az alábbiak szerint dönt:

A Képviselő-testület meghatalmazza Gyurcsek János alpolgármestert, hogy a Karcag Térségi Hulladékgazdálkodási Közszolgáltató Nonprofit Korlátolt Felelősségű Társaság taggyűlésein Karcag Városi Önkormányzatot teljes jogkörrel képviselje.

Felelős: Rózsa Sándor, jegyző

Gyurcsek János, alpolgármester

Határidő: azonnal és folyamatos

Erről értesülnek:

1. Karcag Városi Önkormányzat Képviselő-testületének tagjai, lakhelyükön
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal Költségvetési, Gazdálkodási és Kistérségi Iroda, Költségvetési Csoport, helyben
5. Karcagi Polgármesteri Hivatal Költségvetési, Gazdálkodási és Kistérségi Iroda, Gazdálkodási Csoport, helyben
6. Karcagi Polgármesteri Hivatal Költségvetési, Gazdálkodási és Kistérségi Iroda, Kistérségi Csoport, helyben
7. Karcagi Polgármesteri Hivatal Aljegyzői Iroda, Szervezési Csoport, helyben
8. Karcag Térségi Közszolgáltató Kft., Balajti József, ügyvezető (5300 Karcag, Petőfi u. 1/E.)

|  |  |
| --- | --- |
| **20. napirendi pont:** | Javaslat a Karcag város belterületén működő, meglévő térfigyelőkamera rendszer bővítéséről szóló 73/2018. (III.29.) „kt” sz. határozat módosítására |

**Dobos László polgármester:** Öröm, hogy ilyen sok térfigyelőkamera áll rendelkezésükre, de még szeretnék tovább bővíteni. A rendőrkapitány úr javaslatára egy kis módosításra kerülne sor két kamera esetében. Véleménye szerint célszerű elfogadni, hiszen szakmailag ők látják a legjobban, hogy hova érdemes tenni ezeket a kamerákat.

Kérdés, hozzászólás van-e?

**Karcagi Nagy Zoltán képviselő, a Pénzügyi, Fejlesztési és Mezőgazdasági Bizottság elnöke:** A bizottsági ülést megtisztelte Teleki Zoltán rendőrkapitány úr és beszámolt az eddig felhelyezett kamerák eredményességéről, bűnvisszatartó erejéről, illetve a nyomozást segítő erejéről. Nagy örömét fejezte ki, hogy ismét 15 helyszínen 17 db kamera lesz kihelyezve. Tudomása szerint ez jövőre még tovább fog bővülni. A város, az emberek szubjektív biztonsági érzetét, a bűnmegelőzést, a bűnfelderítést nagyban fogják ezek a kamerák segíteni.

A bizottság megtárgyalta a napirendet és egyhangúan támogatta.

**Szepesi Tibor képviselő:** Egyetértve a szakemberek módosító javaslatával, mégis egy nagyon fontos kamerahelyre hívta fel a figyelmet, amiben az előző ülésen döntöttek kosárlabdaliget építésénél, hogy szükséges egy kamera kihelyezése. Tudja, hogy menetközben technikai hibák merültek fel, de arra kéri a szakembereket, hogy vizsgálják meg a lehetőségét, hogy azt a kamerát mégis oda tudják telepíteni. Komoly anyagi forrásokat jelentő beruházásról van szó és ez nyitott létesítmény. Elfogadva a javaslatot, mégis azt kérte, hogy záros határidőn belül vizsgálják meg a lehetőségét, hogy a kamera odakerüljön.

Kérdés, észrevétel nem hangzott el.

**Dobos László polgármester:** Javasolta az előterjesztés és a határozati javaslat elfogadását. Aki egyetért, kézfeltartással jelezze.

**A képviselő-testület döntése:** 10 igen szavazat. Nemleges szavazat és tartózkodás nem volt.

**165/2018. (V.24.) ,,kt” sz. h a t á r o z a t**

**a Karcag város belterületén működő, meglévő térfigyelőkamera rendszer bővítéséről szóló 73/2018. (III.29.) „kt” sz. határozat módosításáról**

A Karcag Városi Önkormányzat Képviselő-testülete (továbbiakban: Képviselő-testület) Magyarország Alaptörvénye 32. cikk (1) bekezdés b), f) pontjaiban biztosított jogkörében eljárva, a Magyarország helyi önkormányzatairól szóló 2011. évi CLXXXIX. törvény 10. § (1) bekezdése és 17. §,-ban foglaltak alapján a Karcag város belterületén működő meglévő térfigyelőkamera rendszer bővítéséről szóló 73/2018. (III.29.) „kt” sz. határozatot (továbbiakban: Határozat) az alábbiak szerint módosítja:

1. A Határozat 1. pontja helyébe az alábbi 1. pont kerül:

„1. A Képviselő-testület az alábbi táblázatban szereplő helyszíneken a térfigyelő és a hozzájuk szükséges rendszerek kiépítéséhez hozzájárul

|  |  |  |
| --- | --- | --- |
|  | **Helyszín** | **Térfigyelő rendszer funkciója** |
| 1. | Damjanich u.-Füredi u. kereszteződés | térfigyelő kamera |
| 2. | Deák krt.-Liget u. kereszteződés | térfigyelő kamera |
| 3. | Kátai G. u.- Rimaszombathy u. kereszteződés | térfigyelő kamera |
| 4. | Napsugár u. - Damjanich u.-Cserepes u. kereszteződés | térfigyelő kamera |
| 5. | Hideg u.-Napsugár u.- Pacsirta u. kereszteződés | 2 db térfigyelő kamera |
| 6. | Napsugár u.-Északi u. kereszteződés | térfigyelő kamera |
| 7. | Vágóhíd u.- Daru u. kereszteződés | térfigyelő kamera |
| 8. | Vasút u.-Gyarmati u. kereszteződés | térfigyelő kamera |
| 9. | Arany János u.-Nyár u. kereszteződés | térfigyelő kamera |
| 10. | Haladás u.-Báthory u. kereszteződés | térfigyelő kamera |
| 11. | Báthory u.-Pálya u. kereszteződés | térfigyelő kamera |
| 12. | Pálya u.-Vajda u. kereszteződés | térfigyelő kamera |
| 13. | Vajda u.-Tiszta u. kereszteződés | 2 db térfigyelő kamera |
| 14. | Búzavirág u.-Szűcs S. u. kereszteződés | térfigyelő kamera |
| 15. | Szentannai u.-Kert u. kereszteződés | térfigyelő kamera |

1. A Határozat egyéb pontjai változatlanok maradnak.

Erről értesülnek:

1. Karcag Városi Önkormányzat Képviselő-testületének tagjai, lakhelyükön
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal Aljegyzői Iroda, helyben
5. Karcagi Polgármesteri Hivatal Költségvetési, Gazdálkodási és Kistérségi Iroda, Kistérségi Csoport, helyben
6. Karcagi Polgármesteri Hivatal Költségvetési, Gazdálkodási és Kistérségi Iroda, Költségvetési Csoport, helyben
7. Karcagi Rendőrkapitányság, 5300 Karcag, Kossuth tér 1.

|  |  |
| --- | --- |
| **21. napirendi pont:** | Jelentés a lejárt határidejű határozatok végrehajtásáról |

**Dobos László polgármester:** Közölte, hogy 14 db jelentés van, összevont vitára és szavazásra kerül sor. Kérdés, hozzászólás van-e?

Kérdés, észrevétel nem hangzott el.

**Dobos László polgármester:** Javasolta a jelentések elfogadását. Aki egyetért, kézfeltartással jelezze.

**A képviselő-testület döntése:** 10 igen szavazat. Nemleges szavazat és tartózkodás nem volt.

**166/2018. (V.24.) „kt” sz. h a t á r o z a t**

**a lejárt határidejű határozatok végrehajtásáról**

A Karcag Városi Önkormányzat Képviselő-testülete a lejárt határidejű határozatok végrehajtásáról szóló jelentéseket megtárgyalta, azokat **elfogadja.**

**Hatályban tartja:**

1. a 273/2017. (X.26.) „kt.” sz. határozatot / 1/2017. (X.26.) „kt.” sz. határozatot – a „Karcag Kincse Rendezvényszervező „Nonprofit Kft.” alapításáról –,
2. a 328/2017. (XII.14.) „kt.” sz. határozatot / 5/2017. (XII.14.) „tgy.” sz.határozatot – a Karcagi „Erőforrás” Kft. részére nyújtott tagi kölcsön részbeni elengedéséről –,
3. a 331/2017. (XII.14.) „kt.” sz. határozatot / 7/2017. (XII.14.) „tgy.” sz.határozatot – a KVG Kft. és a Nagykunsági Környezetvédelmi Kft. között kötendő kölcsönszerződésről –,
4. a 332/2017. (XII.14.) „kt.” sz. határozatot / 5/2017. (XII.14.) „tgy.” sz.határozatot – a KVG Kft. és a Nagykunsági Környezetvédelmi Kft. között kötendő kölcsönszerződésről –,
5. a 28/2018. (I.25.) „kt.” sz. határozatot – a Karcag, Kórház utca 25. fsz. 3. alatti önkormányzati bérlakás Czékmán Gabriella részére történő bérbeadásáról –,
6. a 48/2018. (II.22.) „kt.” sz. határozatot – a Karcag, Széchenyi István sugárút 67/C. 2. em. 12. alatti önkormányzati bérlakás Kissné Pócsi Ilona Erika részére történő bérbeadásáról –,
7. a 79/2018. (III.29.) „kt.” sz. határozatot – a Karcag, Északi utca 37. szám alatti önkormányzati bérlakás Lakatos Attiláné és Lakatos Attila részére történő bérbeadásáról és a pályázat lezárásáról –,

**Hatályon kívül helyezi:**

1. a 346/1997. (XI.15.) „kt.” sz. határozatot –a Dr. Ferenc Reiff Anikó (Zöldfa u. 48. sz.) részére lakás bérbeadásáról –,
2. a 198/2012. (VIII.22.) „kt.” sz. határozatot – a Karcag, Zöldfa u. 48/B I/4. sz. alatti önkormányzati bérlakás Jakab-Ács Gergő részére történő bérbeadásáról –,
3. a 130/2013. (V.30.) „kt.” sz. határozatot – a Karcag, Széchenyi sgt. 50/A fsz. 1. sz. alatti önkormányzati bérlakás Dede Lilla részére történő bérbeadásáról–,
4. a 211/2016. (VIII.10.) „kt.” sz. határozatot –a Karcag, Széchenyi István sugárút 67/C 1. em. 6. szám alatti önkormányzati bérlakás Lukács Tibor részére történő bérbeadásáról –,
5. a 22/2018. (I.25.) „kt.” sz. határozatot – a Karcag, Északi utca 37. szám önkormányzati bérlakás pályázat útján történő bérbeadásáról–,
6. a 45/2018. (II.22.) „kt.” sz. határozatot – a Karcag, Széchenyi István sugárút 83. C épület fsz. 4. alatti 33,68 m2 alapterületű önkormányzati bérlakás pályázat útján történő bérbeadásáról –,
7. a 80/2018. (III.29.) „kt.” sz. határozatot – Varga Irén 5300 Karcag, Gyep utca 10. szám alatti lakos a Karcag, Északi utca 37. szám alatti önkormányzati bérlakásra vonatkozóan tartalékbérlőként történő kijelöléséről –,

Erről értesülnek:

1. Karcag Városi Önkormányzat Képviselő-testület tagjai, lakóhelyeiken
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal, Aljegyzői Iroda, helyben
5. Dobos László polgármester
6. Rózsa Sándor jegyző
7. Dr. Bukács Annamária irodavezető
8. Lukács Tibor ügyvezető
9. Balajti József ügyvezető

**Dobos László polgármester:** Bejelentette, hogy a 22-től 42-ig terjedő napirendi pontok tárgyalásánál zárt ülést rendel el.

Tájékoztatta a jelenlévőket, hogy a Magyarország helyi önkormányzatairól szóló 2011. évi CLXXXIX. törvény 46. § (3) bekezdése értelmében **zárt ülésen** a képviselő-testület tagjai, a nem képviselő-testület tagjai közül választott alpolgármester, jegyző, aljegyző, továbbá meghívása esetén az érintett és a szakértő vehetnek részt.

Ezért megkérte a meghívottakat és a vendégeket, hogy a zárt ülés időtartamára a tanácskozótermet szíveskedjenek elhagyni.

Az ügyben érintett személyeknek, az adott napirend tárgyalásánál a hivatal köztisztviselői szólni fognak

Rátértek a zárt ülés napirendjének a megtárgyalására.

***– A zárt ülés anyagát külön jegyzőkönyv tartalmazza. –***

**Dobos László polgármester:** Bejelentette, hogy a zárt ülés és egyben a napirendek megtárgyalásának a végére értek, a testület nyilvános ülés keretében folytatja munkáját.

Felkérte Rózsa Sándor jegyző urat, hogy az **előzetes programok**ról adjon tájékoztatást.

**Rózsa Sándor jegyző:**

# **Május 26-án** a Liget úti Sporttelepre várják az érdeklődőket a Családi és Gyermeknap, Sportnap programjaira. A kézműves foglalkozások és sportversenyek mellett megtartják a népi ételek főzőversenyét, a középiskolások számára az V. Nagykun Diák Birkapörköltfőző Versenyt, és az általános iskolások Kunbarikum diák birkafőző versenyét is.

* **Május 27-én** Karcag Kupa asztalitenisz versenyt rendez a Kováts DSE a Városi Sportcsarnokban.
* **Május 29-én** tartják a Mátyás király emlékév tiszteletére hirdetett rajzpályázat eredményhirdetését az Ifjúsági Házban.
* **Május 30-án** a Világjárók sorozat vendégei a *Teker-gők* kerékpároscsapat tagjai lesznek, akik szlovéniai útjukról számolnak be az Ifjúsági Házban.
* **Június 2-án** gyermeknapi asztalitenisz verseny**, június 3-án** megyei egyéni és páros asztalitenisz bajnokság lesz a Városi Sportcsarnokban.
* **Június 4-én** a Nemzeti Összetartozás Napja tiszteletére ünnepi megemlékezést szervez Karcag Városi Önkormányzata és a Déryné Kulturális Központ.
* **Június 7-én** rendezimeg a *Szakköri randevú* című programot a Déryné Kulturális Központ, ahol a Dalma Dance Club és a Kun Kuckó diákszínjátszó kör mutatkozik be produkcióival.
* **Június 8-án** a Kováts Mihály Általános Iskola, **9-én** a Karcagi Nagykun Református Általános Iskola, **15-én** a Szent Pál Marista Általános Iskola, a Kiskulcsosi Általános Iskola és a Karcagi Arany János Általános Iskola, **16-án** a Györffy István Katolikus Általános Iskola 8. osztályos tanulói búcsúznak el iskolájuktól, tanáraiktól.
* **Június 18-án** az Erkel Ferenc Alapfokú Művészeti Iskola tartja tanévzáró ünnepségét a Déryné Kulturális Központban.
* **Június 29-én és 30-án** kerülnek megrendezésre a XX. Karcagi Birkafőző Fesztivál programjai.

**Nagyné László Erzsébet képviselő, Szociális és Egészségügyi Bizottság elnöke:** Kérdést intézett két képviselő társához a Szociális és Egészségügyi Díj adományozásával kapcsolatosan, akik minden egyes javaslattevőnél tartózkodtak. Miért nem tettek ők javaslatot olyan személyre, akit tudtak volna támogatni?

**Dobos László polgármester:** A kérdés teljes mértékben jogos, de interpellálni csak a polgármestert lehet, a képviselőket nem.

Ismertette, hogy legközelebb a módosított munkaterv szerint

**2018. június 28-án (csütörtökön) 15 órai kezdettel,**

ülésezik a képviselő-testület.

Van-e valakinek napirendi javaslata erre az ülésre?

Napirendi javaslat nem hangzott el.

**Dobos László polgármester:** Megköszönte a képviselő-testület tagjainak, a meghívottaknak a megjelenését, aktivitását, majd a testületi ülést bezárta.

K. m. f.

|  |  |
| --- | --- |
|  |  |
|  |  |
| **(: Dobos László :)** | **(: Rózsa Sándor :)** |
| polgármester | jegyző |